Assemblea general 14 novembre 2016 | PDF Flipbook\nAssemblea general 14 novembre 2016\nEscola Eiximenis Girona ASSEMBLEA GENERAL dilluns 14 de novembre de 2016 Dia: dilluns 14 de novembre de 2016 Hora: 4h de la tarda Lloc : Sala de mestres Informacions i acords presos: Donem la benvinguda als mestres que venen a fer pràctiques a l’Escola. També saludem als pares i mares que avui ens assisteixen a l’Assemblea General. Ens agrada molt que ens hi acompanyeu. COMISSIÓ DE FESTES Maria Peñalba / Pol Faig Us presentem les propostes de decoració de Nadal: o Flocs de neu/cotó/paper o Dibuixar ninots de neu o Caixes de Nadal per fer un arbre o Photocall (marc de fotos amb complements hivern i paisatge de fons) o Paisatge hivern + personatges per posar la cara i fer fotos Després de fer diverses propostes, a la Comissió hem decidit que farem un photocall d’hivern amb diferents personatges on podrem posar la cara per fer-nos fotos divertides. Durant la sessió cada membre de la Comissió ha dibuixat una proposta i el proper dia decidirem entre tots quin és el que ens agrada més per fer en gran i decorar el hall. Farem els personatges amb cartró i demanarem ajuda al Sr. Pep Admetlla per a fer els dibuixos. Els membres de la Comissió ens encarregarem de pintar-los. Escola Eiximenis Girona 14/11/2016\n• Propostes hivern/Nadal per cicles: o Flocs de neu/cotó/paper o Fer ninots de neu o Mòbils de caixes de regal (papiroflèxia) o Mòbils estrelles COMISSIÓ DE SOLIDARITAT-CONVIVÈNCIA Hug Bonmatí / Júlia Flo Hem començat la sessió recordant els acords i objectius presos en la primera sessió de la Comissió. Hem comprovat si recordem els noms d’algunes de les organitzacions sense ànim de lucre, que treballen de manera altruista per ajudar a millorar les condicions de la vida de la gent. Vosaltres en sabeu algun d’aquests noms? Finalment hem començat a pintar els murals que decoraran els passadissos per a: o La recollida de joguines per a la Creu Roja, col·laborant amb els Reis d’Orient. o La recollida per al Banc d’Aliments, anticipant-nos a la Campanya de Nadal. Escola Eiximenis Girona 14/11/2016\nCOMISSIÓ DE NATURA Jacob Harris / Marina Saló Us fem saber que va venir a la reunió de la Comissió la Sra. Rosa Puigdemont, guanyadora de diverses edicions de “Girona, Temps de Flors”. Ens va fer una breu introducció de les orquídies, i ens va dir que són plantes parasitàries dels arbres, que no necessiten terra i que creixen a l’escorça. Necessiten llum indirecta i tenen arrels aèries. Principalment les trobem a Centre i Sud Amèrica, Àsia i Austràlia perquè necessiten un clima càlid i humit per a desenvolupar-se. A Catalunya en tenim catalogades unes 60 espècies en estat silvestre. Vam observar diverses espècies d’orquídies que van portar alguns alumnes, mestres i també la Sra. Rosa Puigdemont. Ens va explicar que els cal tenir un test translúcid per tal que les arrels també rebin claror i que només es reprodueixen quan es senten en perill o amenaçades (falta d’aigua, plagues de paràsits, malalties...). És en aquest moment, que cal tallar amb compte, els brots nous,“fills” i que cal deixar-hi arrels per tal de poder-los trasplantar. Orquídia parasitada Orquídia reproduint-se La Sra. Rosa Puigdemont ens va donar uns consells bàsics per tenir cura de les nostres orquídies: o És important reconduir la vara per on treuen flors amb uns tutors per tal que creixi el més recta possible. o Quan acaben de florir cal tallar de seguida la vara per sobre del segon nus partint de la base. Escola Eiximenis Girona 14/11/2016\no Cal observar el color de les arrels per veure si està suficientment humida o cal regar-la més sovint. També ho sabrem pel pes de l’escorça de pi del test. Orquídia humida Orquídia seca És important extreure periòdicament la planta del test per observar si hi ha arrels podrides o seques i podar-la si cal. És recomanable netejar la part interna del test amb lleixiu (només el poden manipular els adults) i esbandirlo amb aigua i cal passar un cotonet amb alcohol per a les fulles per evitar que hi hagi paràsits. Donem les gràcies a la Sra. Rosa Puigdemont per venir a compartir els seus coneixements i consells. Us informem que a la propera sessió (28 de novembre) anirem a visitar l’hort ecològic de l’escola dels Maristes. Escola Eiximenis Girona 14/11/2016\nCOMISSIÓ DE BIBLIOTECA Pau Mundet / Aina Guó Batlle Hem parlat sobre el tema que treballarem aquest curs: l’escriptor de novel·les Roald Dahl. Aquest any fa 100 anys del seu naixement a Gales. Els seus pares eren noruecs. Ell es va fer gran i va participar a la segona guerra mundial, amb la seva avioneta. Un dia va patir un accident que li va fer retirar-se del món de l’aviació i va començar a escriure contes. El dibuixant de la majoria dels llibres es diu Quentin Blake que va il·lustrar 19 llibres. Al final, hem fullejat alguns dels seus llibres: Charlie i la fàbrica de xocolata, Matilda ... La senyoreta Sònia ens ha llegit un fragment del llibre “Els culdolla”. Us fem saber que els nens i nenes de P5, 1r i 2n faran un rètol que hi posarà: Roald Dahl. Escola Eiximenis Girona 14/11/2016\nDelegats/des de P5 Jana Sánchez / Sergi Santos/ Arnau Duran Hem portar notícies del diari i les hem comentat. Estem fent un treball de la tristesa. Delegats/des de 1r Eloi Parramon / Anàs Makhloufi Ens agradarà decorar els passadissos per Nadal amb arbres, boles, llums... Demanem que no es tirin papers als lavabos. Demanem que posin xarxes a les portaries. Delegats/des de 3r Ander Sarobe / Pol Murcia A l’ultima Assemblea de la classe de 3r, vam demanar permís per començar a assistir a l’aula d’estudi, estem molt contents perquè la directora ens va comunicar que ens ho havien permès. A l’Assemblea de classe vam parlar del funcionament de l’aula d’estudi i el comportament que hem de tenir quan hi anem. Estem aprenent a organitzar el nostre temps i aquesta estona ens anirà molt bé. Vam deixar la pilota a nens d’una altra classe i ara ens hem quedat sense, es pot comprar alguna pilota més? Podem portar-ne de casa? Tots hem de ser més nets als lavabos, tant a als lavabos del pati com als dels passadissos. Hem parlat de l’organització del material: hem de fer servir cada dia l’agenda i portar a la motxilla només el material necessari. Podem baixar llibres de lectura al pati a l’hora d’esbarjo i menjador? Delegats/des de 4t Berta Gimbernat / Víctor Garcia Ens agradaria conèixer l’horari per anar a llegir a la BiblioEiximenis. El curs passat vàrem acordar tenir una caixa per curs amb material lúdic per jugar al pati, junt amb les cordes i les pilotes que ja tenim i encara no ens ha arribat la caixa. Ens caldrien més pilotes per poder diversificar el joc, perquè sempre s’utilitzen per jugar a futbol. També convindria buscar un sistema per anar inflant les pilotes perquè perden aire. Escola Eiximenis Girona 14/11/2016\nDelegats/des de 5è Dilan Recalde / Anna Martos Ens han vingut a fer dues xerrades explicant com funciona el Consell d’infants i com ho hem de fer per participar. El noi que ens va venir a fer les xerrades era un exalumne de l’Escola. Ho va fer molt bé i vam aprendre molt sobre el funcionament. En una altra sessió, vam estar parlant de com hauria de ser el candidat o la candidata. Entre tots, vam pensar quines característiques havia de tenir, i les més importants són: tenir una actitud positiva, responsable, saber escoltar, tenir confiança i saber acceptar les crítiques. En una altra sessió vam fer les votacions al Consell d’Infants. Els candidats representants vam aportar les seves campanyes i en un acte totalment formal vam fer les votacions. El president de la mesa electoral va ser en Pol Moreno, la secretària la Juna Riera i el vocal en Marc Garcia. Van ser unes eleccions molt formals, amb una participació correcta. Va guanyar l’Arnau Vidal amb 15 vots, seguit d’en Jan Urios amb 10. Tots els nens i nenes de la classe, hem felicitat als membres de la mesa perquè ho han fet molt bé. Ens fa molta il·lusió formar part d’aquest projecte, que implica participació i que les nostres propostes siguin escoltades en els plens de l’Ajuntament. Hem treballat el lema d’aquest curs: FEM EQUIP I DONEM-NOS CONFIANÇA. Hem pensat que aquest lema significa que si algú falla o té un problema l’hem d’ajudar. No hem de riure’ns d’ell, ni menystenir-lo, sinó al contrari, l’hem d’ajudar. Seguirem parlant d’això en darreres assemblees. Delegats/des de 6è Carles Rigau / Ingrid Adroher Al matí ens agrada molt pujar l’escala i entrar a les classes escoltant música, però ens agradaria canviar el tipus de música i que es pugui parar més aviat. Els nens i nenes hauríem de tenir més cura quan anem al lavabo i deixar-lo sempre net. Així les senyores de la neteja no tindrien tanta feina i nosaltres ens sentiríem més bé quan hem de fer-ne ús. Els alumnes de 6è hem fet les parelles per entrar el pati infantil. Esperem que aquesta setmana ja puguem començar a entrar al pati dels petits a jugar amb ells. Ens fa molta il·lusió! Els nens i nenes que fem l’extraescolar d’anglès al migdia no hem de portar estoig. Escola Eiximenis Girona 14/11/2016\nÉs molt important que recordem que a estudi hem de fer treball individual i hem d’estar en silenci. No es poden fer treballs en grup, ni tocar la flauta, ni molestar. Aquesta hora d’estudi ens va molt bé per fer deures i estudiar i no ens agrada que els propis companys no ens permetin treballar en silenci. Ens agradaria que es posés oli als llisquets dels lavabos de baix. INFORMACIONS I ACORDS PRESOS Donem les gràcies a la família Foses-Mallorquí per les aportacions de llibres de lectura per a BiblioEiximenis. També agraïm al Sr. Miquel Àngel Peñalba que hagi fet una donació de material per a l’escola. Us recordem que a l’Escola i també a fora, ens hem de comportar bé, amb respecte i educació envers els altres. Cal que els canvis de classe es facin amb ordre i silenci, sobretot quan es baixa o puja l’escala, i així podem respectar el treball dels nostres companys. Us demanem que no es deixin peces de roba tirades i perdudes pel pati o pels passadissos. Recordeu que cal que hi poseu el vostre nom i cognom per poder-les recuperar. Felicitar als nens i nenes de 5è pel procés democràtic d’elecció del representant al Consell d’Infants. Moltes felicitats als dos candidats, en Jan i l’Arnau, per la vostra magnífica campanya. Fer-vos saber que en nom de la comunitat educativa he enviat un missatge de felicitació a la regidora d’educació i a l’alcaldessa perquè la ciutat de Girona ha rebut el reconeixement de Ciutat Amiga de la Infàcia d’UNICEF. Això vol dir que és un reconeixement al treballant conjunt, pel benestar dels nens i de les nenes defensant els seus drets i fent la ciutat més amable, especialment per als més joves. Comentar-vos que estem a l’espera de l’autorització del Departament i l’Ajuntament, per poder col·locar les estructures de joc del pati. El mes de desembre una representació del Consell Escolar,tindrem una reunió amb l’alcaldessa per aconseguir que quan es faci l’ampliació del pati, enderroquin els lavabos actuals i en facin uns de nous a la zona d’accés a la nova pista. Us fem saber que us arribarà a cada classe, la caixa amb les cordes, les gomes i les cartes. També hi haurà reposició de pilotes. Escola Eiximenis Girona 14/11/2016\nEscola Eiximenis Girona 14/11/2016\nEls nens i nenes de 2n ens han cantat la cançó Puff era un drac màgic. Ho han fet molt i molt bé. Moltes felicitats!! Escola Eiximenis Girona 14/11/2016


El canvi climàtic també afecta a Mart | Consumer\nEl canvi climàtic també afecta a Mart\nEl planeta vermell es recalentó una mitjana de 0,65 graus centígrads des de la dècada dels 70 fins als anys 90 del segle XX\nMart també experimenta un canvi climàtic que es reflecteix en l’augment de les seves temperatures mitjanes i té el seu origen en les variacions en la llum solar que arriba a la seva superfície. Segons científics nord-americans, les temperatures mitjanes al planeta vermell van pujar 0,65 graus centígrads des de la dècada dels 70 fins als anys 90 del passat segle.\nAquests investigadors afirmen en la revista “Nature” que el reescalfament de Mart ha contribuït a més a la ràpida i acusada disminució de la capa de gel del pol sud marcià observada en els últims quatre anys.\nEls científics expliquen com les variacions dels rajos del Sol en la superfície del planeta estan relacionades amb el major moviment de les partícules de pols en l’aire i l’increment de la circulació del vent que Mart experimenta, la qual cosa, al seu torn, propicia l’augment de les temperatures.\nA les radiacions solars s’havia atribuït fins ara el major moviment de la pols marciana, però no l’augment de la circulació dels vents ni el seu efecte en les temperatures del planeta. A més, els canvis en la quantitat de radiació solar que incideix sobre la superfície marciana i que aquesta reflecteix reforcen els vents que generen el canvi climàtic.\nanys canvi climàtic Marte-ca planeta-ca temperatures


El COFB s'adhereix al Decàleg per a la reforma del Sistema de Salut de Catalunya - Blog COFBBlog COFB\nEstàs aquí: Inici > Destacats > El COFB s’adhereix al Decàleg per a la reforma del Sistema de Salut de Catalunya\nEl Col·legi de Farmacèutics de Barcelona s’ha adherit al Decàleg per a la reforma del Sistema de Salut de Catalunya, un document que reclama la necessitat de reformes significatives i urgents al sistema sanitari català, arran de les lliçons apreses durant la crisi sanitària de la COVID-19.\nEl COFB se suma així a la petició dels principals actors de l’àmbit de l’atenció sanitària que reclamen reformes en el Sistema de Salut de Catalunya per solucionar les mancances que s’han mostrat durant la pandèmia. La iniciativa ha estat inicialment impulsada pel Consell de Col·legis de Metges de Catalunya (CCMC), la Societat Catalana de Gestió Sanitària (SCGD) i el Consell de Col·legis d’Infermeres i Infermers de Catalunya (CIIC).\nMés recursos, millors condicions i major coordinació interprofessional\nEl decàleg reclama un nou pacte per la sanitat entre les diferents forces polítiques. Demana que impulsin les reformes necessàries per dotar-la dels recursos necessaris i millorar les condicions dels professionals de la salut. L’objectiu és posar la sanitat pública al nivell que requereix la societat i el moment actual, on la pandèmia ha posat de manifest que la salut de les persones és absolutament prioritària i on la coordinació entre els diferents àmbits assistencials és fonamental.\nDurant la crisi sanitària dels últims mesos s’ha pogut observar que quan els diferents agents de salut se sumen en la mateixa direcció, s’aconsegueix donar la resposta necessària a la ciutadania. Des del COFB s’ha evidenciat la importància de garantir aquesta coordinació posant al pacient en el centre del sistema. Especialment durant els últims mesos els farmacèutics i farmacèutiques han ofert a la societat diferents exemples d’aquesta col·laboració, posant en valor la rellevància i utilitat de la seva actuació, i reivindicant la necessitat que aquestes accions perdurin en el futur, dins del sistema sanitari.\nFarmàcia Hospitalària, Atenció Primària i Anàlisis Clíniques\nEls farmacèutics hospitalaris, integrats en equips multidisciplinaris, han actualitzat constantment els protocols de tractament aplicats als centres hospitalaris i s’han coordinat amb farmacèutics comunitaris i de la distribució, organitzant un circuit per facilitar als pacients fràgils o amb problemes de mobilitat, la seva medicació hospitalària.\nDes de la farmàcia d’Atenció Primària, s’han elaborat protocols i recomanacions en l’abordatge terapèutic d’aquesta patologia per difondre entre els professionals assistencials de l’Atenció Primària, resolent les consultes que aquests plantejaven. A més, s’han creat i implementat circuits que han facilitat la gestió dels plans terapèutics en coordinació amb la farmàcia comunitària i els serveis de farmàcia dels hospitals.\nEls farmacèutics d’anàlisis clíniques també han estat clau durant la crisi sanitària. Les seves proves diagnòstiques han ajudat i recolzat les decisions mèdiques, per tal de valorar la gravetat de la malaltia i predir el risc d’evolució d’aquesta cap a formes més severes.\nSalut Pública, Distribució i Indústria\nDes de l’àmbit de la Salut Pública, els farmacèutics i farmacèutiques han format part i han donat suport als equips de vigilància epidemiològica i han treballat en els plans de contingència en centres de gent gran per prevenir el contagi de residents i treballadors.\nEls professionals farmacèutics de la distribució, com a nexe entre les institucions sanitàries, la Indústria i la Farmàcia Comunitària, han fet possible que els ciutadans tinguessin accés ràpid a tots els medicaments en qualsevol punt del territori i s’ha treballat conjuntament amb Sanitat per distribuir de forma controlada els productes crítics. Els farmacèutics de la Indústria han assegurat la continuïtat del subministrament, especialment de tots aquells medicaments essencials per al tractament dels pacients en les Unitats de Cures Intensives.\nFinalment, els farmacèutics comunitaris, com a professionals més propers a la ciutadania, s’han implicat en la gestió de la crisi sanitària resolent consultes de la població, facilitant informació sobre la COVID-19 i el corresponent tractament. En coordinació amb la resta de professionals sanitaris i diferents àmbits assistencials, han dissenyat i implementat nous circuits excepcionals per evitar visites als Centres d’Atenció Primària i el contacte amb el recinte hospitalari, així com garantir el subministrament de medicaments en nous entorns assistencials com els Hotels-Salut.\nDes de la xarxa de 3.227 farmàcies comunitàries a Catalunya s’han posat en marxa diferents iniciatives amb l’objectiu de fer arribar la medicació a persones vulnerables amb la creació d’una xarxa de voluntaris o de facilitar l’accés de la població a les mascaretes, oferint un canal segur i de qualitat en un moment en què hi havia escassetat.\nEls farmacèutics dels diferents àmbits d’exercici de la professió s’impliquen activament en l’abordatge de la COVID-19 (Juliol 2020)\nAtenció primària Centres d'Atenció Primària COFB Col·legi de Metges de Barcelona Consell de Col·legis d'Infermeres i Infermers de Catalunya Consell de Col·legis de Metges de Catalunya COVID-19 decàleg Decàleg per a la reforma del Sistema de Salut de Catalunya equips de vigilància epidemiològica farmacèutics comunitaris farmacèutics d'anàlisis clíniques farmacèutics de la indústria farmacèutics hospitalaris Hotels/Salut professionals sanitaris Recursos sanitaris Salut pública sanitat pública Societat Catalana de Gestió Sanitària Unitat de Cures Intensives xarxa de farmàcies xarxa de voluntaris


Octubre número 134 - Centre Dolors Piera d'Igualtat d'Oportunitats i Promoció de les Dones\nInici>Divulgació>Butlletí>2015>Octubre número 134\nEl 1995, en la IV Conferència Mundial sobre la Dona, organitzada per l’ONU a Beijing (Xina), es va instaurar el 15 d’octubre com el Dia Internacional de la Dona Rural. Tenint en compte el rol clau de les dones en la producció d’aliments, es va decidir fixar la data un dia abans del Dia Mundial de l’Alimentació , denunciant també que les dones que viuen al camp són les últimes\nque tenen accés als recursos, a la capacitació i als préstecs financers per a produir aliments. A Espanya, l’àmbit rural conté a un terç de la població i afecta al 90% del territori espanyol. Històricament, reconegudes o no, les dones vénen realitzant una notable aportació al manteniment i desenvolupament del sector. Més de 6 milions de dones rurals a Espanya segueixen sofrint la doble discriminació de ser dona i de viure en un medi, com el rural, on es manifesten algunes dificultats afegides.\nFont: Genuïnes, 1\nRODA D'HOMES CONTRA LA VIOLÈNCIA DE GÈNERE "Trenquem el silenci, el silenci ens fa còmplices"\nPer a la commemoració del 21 d’octubre, dia que forma part de l’Agenda dels homes per la igualtat, s'ha convocat aquesta roda que té per objectiu posar de manifest que la violència masclista no és únicament un problema de les víctimes que la pateixen, sinó que és una qüestió que afecta tota la societat. Tindrà lloc a diferents punts de Catalunya a la vegada sota el lema "Trenquem el silenci, el silenci ens fa còmplices".\nL’activitat és una proposta que les entitats Lika per la Igualtat i Homes Igualitaris-Lleida han realitzat al Centre Dolors Piera d’Igualtat d’Oportunitats i Promoció de les Dones de la UdL i serà la primera vegada que l'activitat es faci en una universitat catalana, la qual cosa ens permet reforçar el nostre compromís per a l'eradicació de la violència de gènere en l'àmbit universitari.\nS’ha escollit l’Escola Politècnica Superior de la UdL en ser un dels centres amb més presència masculina i per la sensibilitat que ha mostrat l’equip de direcció en col·laborar en diferents activitats a favor de la consecució de la igualtat d’oportunitats entre dones i homes.\nLloc: Campus de Cappont (a l'exterior del Campus, entre l'Escola Politècnica Superior i el Centre Dolors Piera)\nOrganitza: Homes Igualitaris-Lleida, Associació Lika i Centre Dolors Piera\nOFERTA MATÈRIA TRANSVERSAL EN GÈNERE 2015-2016\nIV MEMORIAL HORTÈNSIA ALONSO. JOVES I ADOLESCENTS. NEOMASCLIMES I VIOLÈNCIES INVISIBLES A LES XARXES SOCIALS.\nDia: dijous, 26 de novembre\nOrganitza: Centre Dolors Piera, l'Ajuntament de Lleida i la Creu Roja\nInscripció: al formulari (només alumnat de la UdL)\nLa jornada, de caràcter teòrico-pràctic, comptarà amb:\nTaller 2: Eines per a l’educació afectivosexual a les xarxes socials, a càrrec de Miquel Missé Sanchez, sociòleg i tècnic de prevenció i promoció de competències socials.\nTaller 3: Eines de seguretat i d’autoprotecció a les xarxes socials, a càrrec d’agents del cos de Mossos d’Esquadra especialistes en seguretat a les xarxes socials.\nEXPOSICIÓ DEL 1r CONCURS FOTOGRÀFIC FEMINISTA LEO PEDRICO\nDia: de dilluns a divendres (de l'1 al 30 d'octubre)\nLloc: La PALMA, Centre de Recursos Juvenils carrer la Palma, 6-1, Lleida\nOrganitza: Grup de Dones de Lleida.\nCONFERÈNCIA “L’EDUCACIÓ SEXUAL ENTRE JOVES. ESTEM RESPONEN A LES SEVES EXPECTATIVES I NECESSITATS?”\nDIXIT Lleida acollirà la conferència “L’educació sexual entre els joves. Estem responen a les seves expectatives i necessitats?”\nAquesta presentació anirà a càrrec de David Paricio que és treballador social i antropòleg, actualment director de SidaStudi entitat que treballa en la prevenció del VIH/SIDA. La Sònia Notario, és educadora social, actualment treballa a Salut i Família i a l’Associació Antisida de Lleida a l’equip de promoció de la salut fent tallers sobre sexualitat positiva i prevenció de conductes de risc, als instituts de la nostra demarcació.\nMés informació i inscripció: Aquí\nDies: 2 i 3 d'octubre de 2015\nLloc: Espai Jove La Fontana- Gran de Gràcia, 190-192 Vila de Gràcia. Barcelona (Metro L3 Fontana)\nInscripció: Emplenar aquest forumulai\nJORNADA "ELS MATRIMONIS FORÇATS A EUROPA COM A NOVA FORMA DE TRÀFIC D'ÉSSERS HUMANS"\nEns plau convidar-vos a la Jornada "Els matrimonis forçats a Europa com a nova forma de tràfic d'éssers humans" organitzada pel Grup de recerca Antígona, Le Onde Onlus i ICRH com a resultat del projecte europeu MATRIFOR.\nLloc: Sala Martí L'Huma del Museu d'Història de Barcelona (Plaça del Rei, s/n - Barcelona / Metro: Jaume I (L4), Liceu (L3), Bus: 17, 19, 40, 45).\n1a JORNADA DE LA DONA EMPRENEDORA - CASTELL DE VERDÚ\nLa finalitat és crear una ocasió única per a que les participants que ho desitgeu, pugueu tenir un espai per a presentar-vos o donar-vos a conèixer, donant llum als vostres projectes en un entorn incomparable, on gaudirem del testimoni de dones amb una àmplia trajectòria professional, que ens aportaran un ric valor afegit d’experiències viscudes i aprenentatges.\nTindrem l’oportunitat de crear sinergies i col·laboracions, i de compartir coneixements i opinions que donin impuls als nostres projectes per a la innovació i la millora constant.\nDia: 16 d'octubre de 2015\nLloc: Castell de Verdú\nInformació i programa: aquí\nVIOLÈNCIA MASCLISTA: DETECCIÓ, IDENTIFICACIÓ I INTERVENCIÓ RESPONSABLE\nEls dies 16 i 17 d’octubre s'organitza una formació per aprendre a detectar, identificar i intervenir de manera responsable davant de casos de violència masclista. Formació especialitzada dissenyada amb l’objectiu d’oferir un marc de comprensió dels factors que intervenen en la violència masclista:\nDia: 16 i 17 d'octubre de 2015\nLloc: Centre de Cultura de Dones Francesca Bonnemaison, Sant Pere més baix, 7-Barcelona\nHorari: Divendres 16/10/2015 de 16 a 20h\nDissabte 17/10/2015 de 9.30 a 14.30 i de 16 a 19h\nMés informació: comunicació@tamaia.org\nCONFERÈNCIA “OBSTACLES I OPORTUNITATS LEGALS PER ABORDAR ELS MATRIMONIS FORÇATS"\nLa Dra. Noelia Igareda ens presentarà els resultats d’un projecte europeu sobre matrimonis forçats.\nDia: 30 d'octubre de 2015\nLloc: Espai del DIXIT, Carrer Miquel Martí i Pol, 1. Vic\nCURS. ELLES. SIS ESCRIPTORES DE CAPÇALERA\nEl curs "Elles. Sis escriptores de capçalera" té l'objectiu d'oferir un espai de reflexió i diàleg al voltant de l'obra d'autores que han protagonitzat l'eclosió d'una literatura defensada en femení, en diferents tradicions literàries com l'anglesa, la catalana o la veneçolana, entre altres. Transitarem per l'obra de Virginia Woolf, Caterina Albert o Sandra Cisneros acompanyades d'especialistes en cada escriptora. Així mateix, el curs es vertebrarà al voltant d'un seguit d'interrogants: podem parlar de llocs comuns que singularitzin les obres d'autoria femenina? Què entenem per reescriptura i subversió del cànon? Com intervenen la sexualitat i el desig en les diferents representacions de la dona? Com conjuguem identitat i frontera, o des de quin punt de vista parlem de subjectivitat?\nDia: Del 6 d’octubre al 10 de novembre de 2015 de 19h a 20h30\nLloc: Biblioteca Clarà, c/ Dr. Carulla 22-24 - 08017 Barcelona\nAmb la finalitat de donar a conèixer i difondre investigacions en matèria de violència de gènere i experiències pràctiques per a la seua prevenció i eradicació, es convida a la presentació de comunicacions.\nAsumpte: Comunicació SEMINARI INTERNACIONAL VIOLÈNCIA DE GÈNERE\nCada comunicació haurà d’incloure:\nun abstract (màxim 10 línies)\ndades de la persona autora (nom i cognoms, telèfon i correu electrònic), identificació de l’organització a la que estiga vinculada i breu curriculum personal (màxim 5 línies)\nl’article de la comunicació.\nEl text complet de la comunicació tindrà una extensió màxima de 10 pàgines en interlineat senzill, Arial Narrow 11 i caldrà que s’ajuste a les normes de publicació de la Universitat Jaume I. Material gràfic d’acompanyament: si els documents incorporen imatges, aquestes s’hauran d’ajuntar en format .jpg . Si es tracta de taules, s’adjuntarà un document Excel que incloga, a banda, totes les taules, per a garantir, en el seu cas, la seua qualitat en la publicació. El Comitè Científic del seminari acceptarà aquelles comunicacions que s’ajusten als requisits d’aquesta convocatòria i s’estime que tinguen la qualitat suficient. Una selecció dels treballs acceptats s’exposarà en les Taules de Comunicacions del Seminari Internacional contra la Violència de Gènere. Les comunicacions acceptades es publicaran en les Actes del Seminari.\nPremi Francesca Bartrina al millor TFG en estudis de gènere: El passat dia 15 de setembre es va acabar el termini per presentar treballs. En total, 20 persones de diferents universitats i disciplines opten al premi, que està patrocinat per l’Institut Català de les Dones. En breu constituirem el jurat i informarem del veredicte. L’entrega del premi es farà en el marc de l’acte del Dia Internacional de les Dones.\nPrograma de doctorat ‘Estudis de Gènere: Cultures, Societats i Polítiques’: aquest serà el primer curs en què es podrà iniciar aquest programa de doctorat que agrupa la Universitat de Barcelona (coordinadora), la Universitat de Girona, la Universitat Autònoma de Barcelona, la Universitat Rovira i Virgili i la UVic-UCC. El programa, creat en el marc de l’iiEDG, permetrà donar continuïtat a les estudiants del Màster en Estudis de Dones, Gènere i Ciutadania.\nMés informació: Consulteu el lloc web\nS'acaben de publicar al BOPB les bases del X Premi 25 de Novembre – Dia Internacional per a l’Eliminació de la Violència vers les Dones, 2015.\nL'edició d'enguany té com a finalitat donar suport a aquelles iniciatives que duen a terme les associacions, entitats i grups de la ciutat, que tinguin com objectiu la sensibilització, prevenció, la denúncia i l’afrontament de l’assetjament sexual vers les dones en els espais públics (carrer, transports públics, espais d’oci, etc.).\nEl Premi té una dotació econòmica de 7.500 euros, segons decisió del Jurat.\nEl termini de presentació de projectes s'inicia avui, 30 de setembre i finalitzarà el 24 d’octubre de 2015.\n"LA VIDA ÉS PRECIOSA" HOMENATGE A NEUS CATALÀ I A LES DONES DEPORTADES ALS CAMPS NAZIS\nDimarts, 6 d’octubre, a les 19 h\nMOSTRA DE FILMS DE DONES. PIONERES DEL DOCUMENTAL LLATINOAMERICÀ\nDV 2 d'octubre, 20h\nSara Gómez. Cuba, 1974.\nDV 16 d'octubre, 20h\nValeria Sarmiento. França/Alemanya, 1982.\nDV 23 d'octubre, 20h\nMarta Rodríguez i Jorge Silva. Colòmbia, 1989.\nCinemes Girona (c/Girona, 175)\n"Las Mujeres en la cooperación para el desarrollo" de Clara Murguialday (Vitoria : Servicio Central de Publicaciones del Gobierno Vasco, 2005).\nLA UdL i l'ICD SIGNEN UN CONVENI PER AL PER QUÈ NO PUC FER-HO?\nAquesta iniciativa té lloc anualment a la UdL des de l'any 2010, organitzada pel Centre Dolors Piera d'Igualtat d'Oportunitats i Promoció de les Dones. En la jornada del novembre participaran 470 alumnes de quart d'ESO, 229 noies i 241 nois, de 6 centres de secundària de les comarques de Ponent: l'INS Alcarràs; el Josep Lladonosa, el Manuel de Montsuar i el Gili i Gaya de la capital del Segrià; l'INS Manuel de Pedrolo de Tàrrega i L'Olivera, de La Granadella.\nS'ESTRENA AMB ÈXIT EL PRIMER MÍNOR EN GÈNERE A LA UdL\nMés informació: Pàgina web del Minor en Gènere i Dret\nTRET DE SORTIDA DEL PROGRAMA D'ACTIVITATS GRATUÏTES PER A DONES ACTIVA'T AL CASAL 2015-2016 (LLEIDA)\nLa nova programació té com a principal objectiu fer del Casal de la Dona un espai de referència per promoure la salut, el benestar, la fortalesa i el creixement personal, la difusió i defensa dels drets de les dones, l’apoderament i el lideratge femení, la prevenció de la violència masclista i l’impuls de l’associacionisme femení\nEl nou programa d’activitats gratuïtes de l’Activa’t al Casal 2015-2016 de l’Ajuntament de Lleida ja s’ha iniciat amb la voluntat de d’oferir a les dones de Lleida, un any més, un ampli ventall d’activitats culturals, d’activitat física, de promoció de la salut, de l’apoderament i el lideratge femení i de creixement personal.\nLa regidora de Polítiques per al Civisme i la Igualtat de la Paeria, Sara Mestres, va donar ahir a la tarda el tret de sortida de l’Activa’t al Casal, que es va iniciar amb la presentació de la novel·la de Glòria Martín, Cuando yo era Antonio Molina.\nEls diferents tallers de l’Activa’t al Casal, començaran a partir del proper dilluns, de 18 a 20 h. Algunes de les activitats del programa es faran al Centre Cívic del Centre Històric (plaça de l’Ereta) i altres al mateix Casal de la Dona (plaça Fanalets de Sant Jaume, s/n):\nEl primer taller programat, Cos actiu (dilluns 5 d’octubre), de periodicitat quinzenal, té com a objectiu millorar la qualitat de vida i augmentar la vitalitat de les dones mitjançant estiraments musculars, tècniques de respiració i relaxació, i exercicis de reeducació postural. La responsable d’impartir aquest taller és Sara Solans, infermera màster, especialitzada en teràpies naturals.\nDimecres 7 d’octubre, tindrà lloc la primera de les sessions mensuals de l’Espai Salut, que consisteix en una xerrada informativa amb perspectiva de gènere, sobre la salut i el benestar de les dones: prevenció, detecció, tècniques de curació, recursos sanitaris, ... En aquesta ocasió, l’Espai Salut estarà dedicat a Les malalties reumàtiques, a càrrec del doctor Sergi Ordóñez, reumatòleg de l’Hospital Universitari Arnau de Vilanova i amb la col·laboració de responsables de la Lliga Reumatològica Catalana.\nLes dones interessades a inscriure’s i participar en les activitats del programa Activa’t al Casal, poden demanar més informació al Casal de la Dona (Plaça Fanalets de St. Jaume, s/n – Telèfon 973 700 461).\nReunió del Plenari d’entitats de dones\nL’inici de l’Activa’t al Casal ha coincidit amb la reunió del Plenari d’entitats de dones, que va tenir lloc ahir al Casal de la Dona. El principal punt de l’ordre del dia ha estat per informar les presidentes de les entitats sobre el procediment per a la constitució del nou Consell Municipal de les Dones per al mandat 2015-2019.\nMés informació: Casal de la Dona (Ajuntament de Lleida)\n17 dones i vuit nens han mort per violència domèstica en dos mesos. Les agressions s'amplien a mares i fills d'homicides amb un total de 33 morts a l'estiu.\nCarlos Alberto Soler, exvigilant de seguretat i aturat de llarga durada de 38 anys, estava passant uns dies de vacances a casa de la seva mare, amb el seu fill, Carlos, de 7 anys, i Cristina, de 14, la filla de qui —mitjançant un procés de divorci— s'estava convertint en la seva exdona. Tots en una casa de camp, una finca als afores de la Vila Joiosa (Alacant). El petit al principi no tenia ganes d'anar-hi i per això el va acompanyar la seva germana gran. El passat 30 de juny Carlos Alberto es va llevar d'hora. Ho tenia tot preparat: la gasolina, la bombona de butà, i ja li havia enviat aquelles cartes rabioses als seus amics i familiars explicant-los com de dolenta que era la Toñi, la que fins a aquell mateix dia seria la seva esposa, perquè a primera hora de la tarda havien d'anar a signar el divorci.\nA primera hora, ganivet en mà, va anar habitació per habitació i va degollar el seu fill primer, la germana després i la seva pròpia mare. Els va apunyalar tots tres: “Amb acarnissament”, revelen fonts de la investigació. Després va tancar amb clau la porta de la casa per dins i va provocar una tremenda explosió de gas, i el conseqüent incendi. Va morir “asfixiat i cremat”. Tots van creure que un foc traïdor en un calorós dia estival havia destrossat una família. Però no.\nAquella forta deflagració que va alertar els bombers cap a dos quarts d'onze del matí, a part d'amagar tres assassinats i un suïcidi, va marcar l'inici d'un dels estius més sagnants que es recorden a Espanya. En només dos mesos han mort 16 dones a les mans de les seves exparelles i vuit nens han estat assassinats pels seus progenitors, a més tres mares pels seus fills, el xicot d'una de les dones assassinades i l'amiga d'una altra. Quatre agressors s'han suïcidat i han estat 18 els detinguts. En total, 33 morts en 60 dies, amb el comú denominador de la violència domèstica i la brutalitat d'uns crims casolans, en un any en el qual el Ministeri d'Assumptes Socials té registrades 25 víctimes de violència de gènere i vuit en investigació, i recentment els grups de l'oposició han demanat un pacte d'estat per intentar acabar amb aquesta xacra.\nFont: Grup 62.cat


El nombre d’altes ja supera el de morts a l’Hospital d’Olot - Ràdio Olot\nEl nombre d’altes ja supera el de morts a l’Hospital d’Olot\nDesprés de més de quinze dies de pandèmia, aquest divendres les altes hospitalàries han superat, per primera vegada, les víctimes mortals que ha comptabilitzat, fins ara, el centre garrotxí. En total ja s’han donat 17 altes, mentre que el nombre de víctimes a l’hospital és de 16.\nL’Hospital d’Olot (Foto: Pau Masó)\nMalgrat això, si sortim de les xifres de l’hospital, les morts confirmades a la comarca segueixen estant per sobre les altes hospitalàries. En total a la Garrotxa s’ha confirmat la mort de 18 persones per coronavirus (16 a l’hospital, una a la residència del Tura i una altra a la residència Montsacopa, a més de 15 morts sospitoses a la residència del Tura sense confirmar).\nAquest divendres, l’Hospital d’Olot ha donat quatre altres més a pacients que estaven ingressats al centre per la covid-19 i que han evolucionat favorablement. Això també ha ajudat a disminuir, momentàniament, el nombre d’ingressats. Si aquest dijous eren 49, avui divendres són 46 les persones ingressades que es troben ara mateix al centre garrotxí. Dues d’elles es troben a l’UCI de l’hospital en estat greu.\nPel que fa al nombre de contagis entre el personal sanitari, aquest divendres s’han conegut sis contagis més. En total hi ha 57 treballadors de la Fundació de l’Hospital d’Olot infectats per coronavirus.\n224 queries in 0,364 seconds.


Leonard Adleman - Viquipèdia, l'enciclopèdia lliure\nLeonard Max Adleman (Califòrnia, 31 de desembre de 1945) és un informàtic teòric americà i professor d'informàtica i biologia molecular a la Universitat del Sud de Califòrnia. És conegut per ser coinventor del criptosistema RSA (Rivest-Shamir-Adleman) el 1977 i de la programació basada en l'ADN. El RSA és molt estès aplicacions de seguretat informàtica, incloent https.\n31 desembre 1945 (76 anys)\nJardí Botànic de la Universitat de Califòrnia\ninformàtic, biòleg molecular, programador, criptògraf, matemàtic, catedràtic\ntest de primalitat Adleman-Pomerance-Rumely\nComputació basada en ADN\nKireeti Kompella, Paul Wilhelm Karl Rothemund, Manoj Gopalkrishnan i Dustin Reishus\n(2002) Premi Turing\nNascut a Califòrnia, Adleman va créixer a San Francisco, i va assistir la Universitat de Califòrnia, Berkeley, on rebia el grau de Bachelor of Arts en matemàtiques el 1968 i el doctorat en Enginyeria Informàtica el 1976.\nEl 1994, en el seu article Molecular Computation of Solutions To Combinatorial Problems descrivia l'ús experimental de l'ADN com a sistema de programació, resolent un problema de set nodes de camí hamiltonià, un problema NP-complet similar al problema del viatjant de comerç. Tot i que la solució és trivial, aquest article és el primer exemple conegut de l'ús reeixit de l'ADN per programar un algorisme. La programació amb ADN ha resultat tenir potencial com a mitjà de resoldre altres problemes de cerca en combinatòria a gran escala.\nEl 2002, ell i el seu grup de recerca aconseguiren resoldre un problema no trivial usant programació per ADN, resolent un problema de 20 variables amb més d'1 milió de solucions potencials, resolt de manera similar a l'usat per Adleman al seu article bàsic de 1994. Primer, se sintetitzava una mescla de fils d'ADN lògicament representatius de l'espai de solució del problema. Aquesta mescla es feia llavors servir algorítmicament usant tècniques bioquímiques per reduir els fils 'incorrectes', deixant només aquells fils que 'satisfeien' el problema. L'anàlisi de la seqüència de nucleòtid d'aquests fils restants mostrava solucions 'correctes' al problema original.\nPer a la seva contribució a la invenció del criptosistema RSA, Adleman, Ron Rivest i Adi Shamir, van rebre el 1996 el premi Paris Kanellakis Theory and Practice Premi Turing de 1996 i el Premi Turing el 2002. Fou escollit membre de l'Acadèmia Americana de les Arts i les Ciències el 2006.\nÉs un dels descobridors originals del test Adleman-Pomerance-Rumely de nombres primers.\nFred Cohen, al seu article de 1984 Experiments with Computer Viruses atribuïa a Adleman l'encunyament del terme "virus informàtic".\nFou l'assessor matemàtic per la pel·lícula Sneakers.\nAdleman és també boxejador afeccionat, i s'ha enfrontat amb James Toney.\nAdleman, Leonard. «An Abstract Theory of Computer Viruses», 1990.\n↑ Leonard Adleman spars with James Toney - http://video.google.com/videoplay?docid=-4844815748117943530&hl=ca[Enllaç no actiu] - 2 April 2008\nA Wikimedia Commons hi ha contingut multimèdia relatiu a: Leonard Adleman\nTuring Award Citation Arxivat 2008-03-16 a Wayback Machine.\nMathematical consultant for movie Sneakers Arxivat 2015-11-01 a Wayback Machine.\nObtingut de «https://ca.wikipedia.org/w/index.php?title=Leonard_Adleman&oldid=29545864»\nDarrera modificació: 24 feb 2022 a les 23:22\nLa pàgina va ser modificada per darrera vegada el 24 feb 2022 a les 23:22.


Clubs de natació de Catalunya, junts en contra del coronavirus | betevé\nEls clubs seguiran girant les quotes als seus associats, perquè són membres i no clients\nCarles Molet | dimecres, 1 d'abril del 2020, a les 17.05\nLa crisi sanitària està afectant tots els àmbits de la societat i els clubs de natació de Catalunya no en són una excepció. Els principals clubs de natació catalans s’han unit i han creat una aliança per fer front comú contra la crisi del coronavirus.\nEls clubs de natació de Catalunya s’uneixen\nEls clubs, des que va entrar en vigor l’estat d’alarma, han hagut de tancar les instal·lacions. Des de l’Associació Empresarial de Clubs de Natació de Catalunya (AECNC) expliquen que ells han estat un dels més afectats per la seva raó de ser. Per això, diversos clubs de natació de Catalunya com el Sabadell, el Barcelona, el Terrassa, el Sant Andreu, el Granollers, el Mataró, el Mediterrani o el Tarraco s’han unit per fer front a aquesta crisi.\nEl associats no són clients, sinó membres\nL’Associació argumenta que la casuística dels clubs de natació és diferent a la resta d’entitats o clubs esportius privats. Diu que en ser considerades com a associacions esportives i socials sense ànim de lucre els seus associats no són clients, sinó membres i, en part, copropietaris de l’entitat. Les quotes que abonen es destinen al sosteniment del projecte social i esportiu que desenvolupa el club, el seu patrimoni i les instal·lacions que gestiona. Aquest punt, segueix explicant l’AECNC, marca la diferència amb un centre privat, les quotes del qual són per una prestació de serveis. Per als clubs de natació, la prestació de serveis radica en tota aquella activitat que, al marge de la quota, es pot generar: cursets de natació, serveis de salut, esportius…\nEls clubs seguiran cobrant les quotes\nDavant la impossibilitat d’obtenir ingressos per la comercialització d’activitats i serveis a les seves instal·lacions i com els clubs de natació no tenen clients sinó socis a aquests se’ls hi seguiran girant quotes. El fet de no girar-les podria posar en perill la seva sostenibilitat i la dels projectes socials i esportius que desenvolupen. És per aquest motiu que els principals clubs de Catalunya, malgrat aplicar ERTO a les seves plantilles, han de continuar girant quotes als seus associats.\nL’Associació està estudiant presentar un escrit davant la Secretaria General de l’Esport perquè es plantegi seriosament una sèrie de línies d’actuació, tant en l’àmbit pedagògic, per fer entendre que implica ser una associació i el que representen els clubs esportius sense afany de lucre, així com en l’àmbit econòmic, com de gestió de les instal·lacions.\nEduard Escandell, president AECNC\nAlguns clubs, però, no les cobraran\nEl cobrament o no de les quotes és un dels cavalls de batalla que tenen, en aquests moments, algunes de les entitats esportives de la ciutat. A Barcelona, a més, es dona una circumstància especial. Clubs com l’Atlètic-Barceloneta o el Club Natació Catalunya gestionen equipaments municipals i des de l’Ajuntament i l’Institut Barcelona Esport se’ls va demanar que no cobressin les quotes als seus abonats mentre els equipaments estiguessin tancats. Aquesta decisió municipal ha fet que aquests clubs hagin deixat de rebre una part important dels diners que ingressen mensualment.\nÀngel Bernet, president CN Sant Andreu\nLa Federació Catalana dona el seu suport\nA més del comunica fet per per l’Associació Empresarial de Clubs de Natació de Catalunya, també cal afegir el que ha publicat la Federació Catalana de Natació. L’entitat, que engloba tots els clubs de natació catalans, considera clau que els clubs puguin seguir cobrant les quotes i, per tant, “dona suport als seus clubs, agraint més encara en aquest moments difícils als seus socis i sòcies la seva aportació que permetrà, en gran mesura, el no perdre i poder mantenir aquesta xarxa d’entitats de vital importància per a l’esport català”.\nAl mateix temps, des de la Federació es fa una crida “a les institucions perquè, en la mesura de les possibilitats, segueixin donant suport a aquesta part tant significativa del teixit esportiu català”.\nAquí pots llegir el comunicat íntegre:\n📣 COMUNICAT de la FEDERACIÓ CATALANA DE NATACIÓ @nataciocat en suport i reconeixement als clubs catalans i a tot el teixit social i esportiu de la gran família de la Natació Catalana\n👇LLEGEIX EL COMUNICAThttps://t.co/kfbDGOd22s pic.twitter.com/2RhlqShSE4\n— nataciocat (@nataciocat) April 1, 2020


El cava va créixer al 2019 i va aconseguir el seu segon rècord històric - El Cargol l El setmanari del Penedès l Societat l Política l Economia l Cultura l Vins i Caves l Món casteller l Entrevistes l Esports\n8 Mai, 2020, 09:47\nEn aquest sentit, 2019 va suposar, en primer lloc, la posada en marxa d'un pla de reforçament dels mitjans de control de la denominació per a la millora i reconeixement del segell de garantia màxima que suposa la DO Cava. Així mateix, cal destacar que l'any 2019 va acabar amb l'aprovació per part del Ple del projecte de segmentació i zonificació de la DO Cava. Aquest projecte redundarà en la millora per al consumidor pel que fa als criteris d'informació i traçabilitat d'aquest producte d'alta qualitat. A més, reforçarà el prestigi de l'única denominació d'origen especialitzada en vins escumosos de qualitat, elaborats pel mètode tradicional de criança en ampolla d'Espanya, amb l'establiment de nous requisits d'elaboració.\nDemostrar que el cava és una beguda gastronòmica, versàtil, deliciosa i saludable, en el marc d'un consum moderat, ha estat l'objectiu principal en la promoció que s'ha realitzat. D'aquesta manera, la DO Cava, segons el seu president, Javier Pagés, "s'erigeix com a garant d'un territori, un paisatge i un sector econòmic. Per tant, des del Consell Regulador continuarem donant suport a totes les iniciatives orientades a reduir la petjada de la nostra activitat en el medi ambient, així com donar suport a la sostenibilitat del sector". Pagés afegeix que "la nostra recerca de l'excel·lència ha de conviure amb el respecte a una terra i un llegat que s'ha de transmetre a les properes generacions".


Els homes - La tienda de Sofía\nSi a Tu no ets una mare com les altres Schrobsdorff relatava la vida de la seva mare, a Els homes novel·la la seva hist.ria, una vida lligada al sexe masculí com les abelles a la mel. Quina habilitat per fer-los anar de cap tot i viure-hi sotmesa, en el fons!\nEveline Clausen -l'alter ego d'Angelika Schrobsdorff- es converteix, en un crescendo imparable, en una figura de carn i ossos inoblidable. La sinceritat crua i descarnada de l'autora tant per retratar-se ella mateixa, consentida i superba, com per dibuixar amb ironia els homes que un darrere l'altre cauen a les seves mans (alemanys, búlgars, russos, americans, anglesos... és com si la hist.ria política d'Europa passés pel seu llit) és extraordinària. I és que Els homes ens parla -com si fos literatura fulletonesca- de l'obsessió per la seducció, per. en el fons és el drama d'una dona que és alhora víctima i botxí en l'Alemanya de postguerra.


Animac ha arribat enguany a la 23a edició, tot un èxit - Nova Tàrrega\nDijous, 7 de març de 2019 a les 13:18h\nAnimac ha arribat enguany a la 23a edició, tot un èxit | Animac\nEnguany va començar el dijous 21, amb homenatges als grans de l'animació stop-motion, aquella tècnica en la qual els fotogrames s'han creat a partir d'imatges reals. L'stop-motion es fa servir per produir moviments animats de qualsevol objecte, tant si és rígid com modelable: és molt coneguda amb ninots articulats, personatges creats amb plastilina... també es desenvolupen animacions força interessants amb altres materials, com ara la sorra, els retalls de paper o els guixos sobre terra i parets.\nEl director i cofundador de l'emblemàtic estudi d'animació stop-motion britànic Aardman Animations, Peter Lord, ha recollit el premi Honorífic d'Animac 2019 per la trajectòria de la productora, que amb 10 nominacions als premis Oscar ha recollit fins a 4 estatuetes.\nAardman Animations va ser fundada l'any 1972 per Peter Lord i David Sproxton i és mundialment coneguda per personatges com Wallace i Gromit o El Xai Shaun i per llargmetratges familiars de culte com Chicken Run (2000) o Pirates! (2012), tots dos dirigits per Lord. Uns anys abans d'aquest boom internacional, Peter Lord va alçar-se com un dels autors de curtmetratges més innovadors dels 80 i els 90 i avui és un dels grans referents mundials de l'animació.\nEn una masterclass que es va fer curta va mostrar alguns exemples de les seves obres i amb ironia perfectament britànica va anar explicant plantejaments del seu estudi per acabar responent un seguit de preguntes del públic que omplia a vessar el gran auditori de la Sala 1 de la Llotja.\nEncara ressonen les cleques de tot el públic amb els Pirates del film del mateix nom, on una colla d'arreplegats fa costat al seu Capità per guanyar el Premi al Millor Pirata de l'any, amb l'inestimable ajut d'un tal Charles Darwin, d'un simi seu llestíssim que sempre parla amb rètols de cartró, i lluitant contra una Reina Victòria convertida en malvada depredadora d'espècie rares i protegides, per "Épater les bourgeois".\nEl seguit d'activitats fou frenètic, amb un públic que fa petites les instal·lacions i que gaudeix de cada sessió, cada curt, cada taller o cada entrevista o masterclass. Vam poder assistir també a la masterclass de la directora, productora i guionista especialitzada en animació stop motion la finlandesa Katariina Lillqvist. Aquesta gran artista ha rebut el premi Animation Master d'Animac 2019 per ser una de les animadores independents europees més destacades.\nVam poder gaudir d'alguns dels seus curts així com de fragments de documentals, com el que ens parlava de l'arribada de romanesos a Finlàndia i de la seva lluita per no perdre la cultura nadiua. Ens va parlar del seu amor per les músiques, bàsiques en l'estructura dramàtica dels seus films, i de la seva recuperació de rondalles, contes populars i danses quasi oblidades. També ens parlà de les seves problemàtiques amb la censura, en quasi tots els temps, i ens va explicar, com a primícia, el projecte que té entre mans: un curt ambientat a Barcelona, que ens explicarà les coses que li passen a un torero a l'atur –estava al dia de la prohibició de les curses de braus a Catalunya– i els escarafalls que fa en una taverna... fins a l'aparició de Putin. Evidentment, va ser un dels moments de la vetllada amb grans aplaudiments i riallades per part dels assistents.\nPodem destacar de l'obra de la Lillqvist dins d'aquesta visió retrospectiva dels temps de guerra un deliciós i corprenedor curt, en el qual una dona, farta d'esperar un home que té fotografiat amb uniforme militar, va a la seva recerca. Arriba al front de guerra i a una tenda on jeuen els ferits agonitzant, sota la vigilància de la Parca, que quan correspon, talla una flor que tenen al capçal del jaç i moren… essent condecorats en aquell mateix moment amb una medalla per un greixós i somrient monarca. Personatge aquest que acaba amb les cames tallades –amb la dalla que la dona demana a la Parca– per poder recosir-ne la part de baix a les cames amputades del marit de la dona… i salvar-li la vida amb un simple sargit. Tot un símbol, tota una presa de postura.\nHumor, missatge, sessions per als més petits, atenció a les minories, als futurs talents, als curts més profunds o filosòfics i les innovacions: una trobada que ningú no s'hauria de perdre i que ens ha d'omplir d'orgull. Animac? Vine, 2020!\nEl CAP, la Biblioteca, Albert Claramont i Joan Duch, a 'Firmes NT'


FONERS I ALTRES HISTÒRIES: de juny 2011\nArticle publicat a S'Ull de Sol, juny 2011\nDiu el diccionari que buidar (del llatí vocitu, buit) significa fer sortir d’un receptacle tot allò que conté. També té l’accepció estranya de transcriure textos i d’esmolar o donar forma a un objecte metàl•lic. Per altra banda, també ens diuen que es pot acceptar com a sinònim de vomitar i que s’empra en la frase feta “buidar el pap”: dir tot allò que es pensa. De totes les accepcions possibles, però, la que més s’escau al sentit que cercava l’he trobat al DCVB, el molt valuós Alcocer-Moll: desocupar un lloc, anar-se’n.\nEstic segur que tots n’heu buidat, de llocs que estimàveu. I no em referesc només a cases o pisos, sinó a qualsevol receptacle on estotjar, guardar, amagar, recloure o oblidar mil i un objectes, uns d’estimats i d’altres dolorosos, secrets íntims i personals, records familiars, d’infantesa, imatges d’amics perduts, efluvis dels primers amors. Segur que us heu emocionat en fullejar un llibre i trobar aquella flor de la que ja no us recordàveu o, potser, heu arribat a riure o plorar en reviure qualque instant de felicitat o tristor. Però, malgrat tot, estic convençut que, després, heu arraconat sentiments i us heu desfet del que haviau de desfer-vos. Sí, jo us entenc, perquè a jo també m’ha passat açò.\nEn poc temps he hagut de buidar dos d’aquest espais. Dos espais, però, del tot diferents. Un m’era personalment molt llunyà, atapeït d’imatges enterbolides pel temps, amagades sota una pàtina de pols i d’un anacronisme indigerible. Val a dir, però, d’entre tanta polseguera, va emergir una part de la història familiar que jo desconeixia —papers i fotografies d’abans de la guerra, cartilles de racionament, cartes plenes de tristesa i de dolor—. Potser allò va ser l’únic que em va fer gaudir d’aquella buidada. Per tota la resta, va ser esgotador.\nL’altre buidatge va estar carregat de sentiment i ple d’una estranya sensació de pèrdua. Remenar objectes que han format part de la teva vida, tonteries sense valor real però que són part de la teva història personal, et remouen les entranyes i els records; hi veus passar tota una vida. Vam omplir tot un contenidor d’andròmines que formaven part del meu —del nostre— patrimoni personal. Però moltes vegades un record deixa de ser-ho per convertir-se en un trasto inútil. Per açò, per molt que alguns objectes semblessin plens de vida —un gerro que havíem vist des que teníem us de raó, uns llibres antics i esfullats, un feix d’eines rovellades, el timó d’un llaüt que ja no existia—, cap d’ells ja no era nostre ni ens servia per res més que per ocupar espai.\nSí, així va ser com vaig descobrir que buidar significa també avançar mentre mires enrere amb enyor, però amb la convicció que el passat hi és per ajudar-te a prosseguir, mai com un contrapès que et destorba el caminar. De totes maneres, buidar, com a sinònim d’avançar, no apareix en cap diccionari. Per què?


Torra envia un escrit a la JEC demanant que no s'executi la seva inhabilitació\nEl president de la Generalitat, Quim Torra, ha remès aquest dimarts un escrit a la Junta Electoral Central (JEC) en què critica la decisió de l'òrgan que demana substanciar la seva inhabilitació, i anuncia un recurs al Tribunal Suprem contra la resolució d'aquest organisme , de manera que li demana "la mesura cautelaríssima de suspensió de la resolució".\nEn l'escrit retreu a la JEC que només ha rebut un avanç de la seva resolució, "però encara no es disposa encara del text complet ni dels vots particulars anunciats".\nEl Parlament ratifica Torra com a president de la Generalitat i rebutja la inhabilitació\nConsidera que la resolució "suposa una vulneració dels drets fonamentals" de Torra, que recorda que ja van posar de manifest en les al·legacions i el recurs interposat.\n"Considerem que és radicalment nul·la de ple dret i ineficaç, i els comunico la meva intenció de presentar, immediatament, un cop rebi la notificació formal i íntegra de l'esmentat acord de la JEC, un recurs contenciós administratiu per a la protecció dels drets fonamentals davant el Tribunal Suprem", insisteix com a motiu per la qual cosa demana la suspensió de la resolució del 3 de gener.\nTorra demana "que es tingui per presentat aquest escrit i es tingui per comunicada a la JEC" la seva intenció d'interposar dit recurs sobre la base de la protecció de dret fonamentals, quan rebi la notificació íntegra de la resolució que el 3 de gener a les 18.03 rebre per correu electrònic.\n"En conseqüència, que la JEC suspengui l'execució de l'esmentat acord, per no vulnerar el meu dret a la tutela judicial efectiva, d'acord amb reiterada jurisprudència de Tribunal Constitucional, que exclou l'execució material de qualsevol acte de gravamen mentre no s'hagi efectuat un control judicial d'aquests i imposa la suspensió automàtica, i per la potencial pertorbació que provoca en el món jurídic l'aparença de juridicitat "d'aquesta resolució, conclou.


Sopars a la fresca - Club Esquí Berguedà\nLes nits d’estiu són una molt bona oportunitat per conèixer els entorns més immediats de la ciutat de Berga i comarca.\nÉs per aquest motiu que el CEB organitza, setmanalment durant els mesos d’estius, passejades al capvespre pels voltants de Berga, d’aproximadament 2 hores de duració i que es complementen amb un sopar que cadascú es porta a la motxilla.\nDes de finals de juny fins a principis de setembre, és a dir, des de que els nens acaben l’escola fins que la tornen a començar, la nostra entitat organitza, un cop per setmana, normalment els dimecres, els anomenats “Sopars a la Fresca”.\nAquesta activitat, que es realitza entre les 8 i les 11 del vespre, consisteix en una caminada planera i normalment circular, amb una durada que oscil·la entre l’hora i mitja i les dues hores, i un sopar de germanor a mig camí, a base d’entrepans i beure que cadascú es porta. La tornada es fa amb llum de frontals o amb lots.\nÉs una activitat oberta a tothom, completament gratuïta, destinada a persones de totes les edats, pensada perquè pares i fills puguin compartir una estona junts enmig de la natura després de la jornada de treball, aprofitant la bonança del temps i les vacances de la quitxalla. Una activitat on tota la família i els amics poden gaudir d’una estona junts i conèixer els camins i llocs que ens envolten.\nNo cal inscripció, tan sols ser a l’hora al punt de sortida.


Inici de curs a Can Mercader\nCreat el Dimarts, 15 Setembre 2015 21:54\t Escrit per Rosa Martínez Categoria: 1er ESO\tVist: 661\nJa és aquí, ja ha arribat el nou curs! I per donar-li la benvinguda, els alumnes i les alumnes de primer d’ESO, el dia 15 de setembre, vam fer una sortida a Can Mercader, una parc de Cornellà del Llobregat on vam passar el dia fent activitats per conèixer el nostres nous companys i companyes.\nDinàmiques de presentació, cohesió i jocs d’equip, entre d’altres, ens han ajudat a saber una mica més de tots nosaltres.\nAra ja estem preparats per començar el curs!\nCreat el Divendres, 19 Juny 2015 17:44\t Escrit per INS Europa Categoria: Notícies\tVist: 1183\nEl passat divendres dia 19 vam celebrar la festa de 4t d’ESO, que des de ja fa uns anys organitza l’AMPA del centre. Ja ens tenen acostumats que la festa és un èxit d’organització i d’assistència i aquest any no va ser diferent.\nEls alumnes anaven de vint-i-un botó i l’acte va ser força lluït. Hi va haver parlaments de la tutora de 4t B, de la presidenta de l’AMPA i del director del centre, fent esment tots ells de la importància d’aquest ritu de pas que és el graduat de l’ESO. Així mateix es van oferir als alumnes l’orla de grup i un petit present en record d’aquest dia.\nA l’acabar, l’AMPA ens va convidar a un piscolabis i la festa es va anar allargant amb exhibicions de zumba al pati del centre.\nDes d’aquí animem els nostres alumnes de 4t a continuar treballant i esforçant-se en tot allò que facin en el futur. Als que es queden al centre, els diem fins aviat i als que se’n van a d’altres instituts, els desitgem el millor dels futurs. Sort a tots!!\nCreat el Divendres, 19 Juny 2015 11:27\t Escrit per INS EUROPA Categoria: Sortides\tVist: 885\nLa graduació dels alumnes de 4t d'ESO tindrà lloc a les 18 h\nCreat el Dijous, 18 Juny 2015 00:19\t Escrit per Rosamaría Martínez Categoria: 3er ESO\tVist: 607\nAl nostre institut volem ser respectuosos amb el medi i conscienciar els alumnes de la necessitat de reciclar els residus que generem.\nMoltes famílies no tenen clar què s’ha de fer amb l’oli usat que sobra a la cuina i moltes vegades acaba en els desguassos. En tots els barris hi ha punts fixos on es pot deixar, i a més a més, hi ha una deixalleria mòbil on podem portar-lo un parell de vegades a la setmana.\nNosaltres hem volgut reciclar-lo, fabricant sabó com feien abans. Només calen 3 litres d’oli, 500g de sosa càustica i 1,5 litres d’aigua. Obtindrem un sabó natural boníssim per a la neteja de les taques a la roba, les mans i qualsevol superfície i fins i tot per al cos en aquelles persones que pateixen al·lèrgies als perfums i colorants.\nUs animen a desfer-vos d’aquesta substància de forma respectuosa per al medi. Tots hi guanyarem.\nPàgina 154 de 210


Solé: ‘Avui reivindiquem una Europa més forta on volem participar de la manera més directa possible: com a República catalana’ | Jordi Solé\nL’eurodiputat d’Esquerra Republicana Jordi Solé ha participat aquest dissabte a la marxa a Roma per demanar una Europa més forta, unida i democràtica. ‘Avui som molts els catalans que som aquí per reivindicar més Europa. I una Europa políticament més forta és absolutament complementari amb voler formar part del projecte europeu de la manera més directa possible, esdevenint una República catalana integrada a la Unió Europea’, ha assegurat l’eurodiputat en declaracions des de Roma.\n‘És el moment de l’europeisme, de plantar cara als populismes euroescèptics, de reivindicar Europa i els valors que ens van portar fa 60 anys a aplegar esforços, uns valors que continuen més vigents que mai’, ha declarat.\nSolé ha explicat que cal sortir al carrer perquè, enmig del Brexit i del creixement dels populismes a països com França i Holanda, cal reivindicar ‘una UE federal amb més poder polític, amb més transferència de sobirania dels estats cap a les institucions supranacionals, i amb polítiques europees més ambicioses que permetin fer front als reptes actuals’.\n‘L’estat de dret ha acomodar-se a les reivindicacions legítimes i democràtiques de les majories ciutadanes i no servir, al revés, com a excusa per impedir l’exercici de la democràcia’, ha conclòs Solé subratllant que ‘és molt difícil que algú comparteixi la idea que, en democràcia, votar és il·legal’.


Diumenge 20 juny\nSilveri, papa, Macari, bisbe, Pau, Ciriac, màrtirs, i Florentina, verge.\nSempre han tingut bec les oques.\nQui vol interessar als altres els ha de provocar . (Salvador Dalí)\nNo hi ha resultats a la zona del Montmell\n1789. Joc de Pilota.\nA Versalles (França), a la sala del Joc de Pilota (Jeu de Paume, en francès), els 577 diputats del tercer estat van jurar no separar-se fins a dotar França d’una constitució, plantant cara a les pressions del rei Lluís XVI. Amb el pretext d’unes obres que s’havien de fer a la sala de l’Hôtel des Menus-Plaisirs de París, que era on se celebraven les sessions dels Estats Generals, la guàrdia reial va impedir l’accés als diputats del tercer estat, i per això van optar per reunir-se a Versalles. Allà, amb l’ajut del diputat Mounier, el religiós Emmanuel-Joseph Sieyès es va comprometre a redactar la fórmula del cèlebre jurament del Joc de Pilota. Un cop llegit el text, va ser aprovat per unanimitat i l’Assemblea Nacional es va declarar constituent. Va ser un acte determinant i se’l considera l’origen de la Revolució Francesa.\nUn decret proteccionista emès pels consellers de Barcelona hi prohibeix l’entrada de mercaderies estrangeres.\nGuerra de Successió espanyola: signatura del Tractat de Gènova, un pacte de col·laboració entre Anglaterra i els vigatans, és a dir, el bàndol català austriacista.\nRebel·lió bòxer a la Xina contra els forasters: assassinen l’ambaixador alemany i assetgen les delegacions diplomàtiques estrangeres a Pequín durant 55 dies.\nAcord a Ginebra per establir el telèfon roig, una comunicació directa entre els EUA i l’URSS en cas de conflicte.\nPrimera emissió de Catalunya Ràdio.\nUn tren d’alta velocitat travessa per primer cop el túnel sota el canal de la Mànega entre França i la Gran Bretanya.


Wikiloc - ruta Gavarres: Cau de les Goges de Sant Pol de la Bisbal - San Pol, Catalunya (España)- GPS track\nGavarres: Cau de les Goges de Sant Pol de la Bisbal\n37.763 261 6377\nVista 1368 vegades, descarregada 7 vegades\nAquesta curta passejada per les Gavarres ens permet gaudir d'un d'aquells racons que semblen apartats del "mundanal ruido", però que com ell n'hi ha tot un grapat per aquestes terres gironines, recollits, discrets, ben cuidats, pot-ser un pel entotsolats.\nEns referim a Sant Pol de la Bisbal, a 4 km de la Bisbal d'Empordà.\nHi hem arribat per la carretera del Coll de la Ganga, des de Calonge (carretera de contrastos, on podem veure el pitjor i el millor d'aquests indrets, un no parar d'urbanitzacions i construccions al principi, però després tots uns quilòmetres de meravellosa natura fins arribar a l'indicador d'aquest singular racó).\nA Sant Pol hi trobem l'església dedicada a aquest sant (Pol, és a dir, Pau, encara que hem llegit que també està dedicada a Sant Jaume...). A la porta d'entrada principal, la de ponent, sota un esgrafiat barroc, val la pena fixar-se en dues columnes i capitells molt singulars per aquest territori i més antics, segle X (i per tant, sembla que re-aprofitats), que les parts que resten romàniques del segle XI, com són són l'absis semicircular gran i una absidiola que es poden veure per la part de darrera, això sí, integrats amb jardins de les cases particulars del voltant.\nComencem a caminar. Sortim del poble cap el sud, de fet seguint el GR92-1, però al cap de només 50 metres, quan arribem a un pal indicador, deixem el GR que gira a la dreta, i nosaltres seguim recte pel camí que no deixarem fins uns 500 metres més endavant quan agafem una desviació a l'esquerra.\nCompte!, ja que al sortir de la pista cal seguir a la dreta, en paral·lel a la pista principal, però per sobre.\nI poc abans de 100 metres, hem d'agafar un corriol a la dreta que s'enfila cap amunt, a trossos en força pendent, per dins d'una espesa vegetació típicament gavarrenca, seguint les piles de pedres que amables predecessors han anat deixant per a guiar-nos.\n300 metres d'una mica d'esforç i després de passar per una zona amb tot un grapat de curioses pedres, arribem a l'avenc del Cau de les Goges .\nAgraïm al capità haddock, que va penjar just fa dos anys al Wikiloc el camí per arribar-hi i que té dues magnífiques rutes per aquest indret, el seu consell de que ho havíem de conèixer.\nOrientat a l'oest, ens havia fet molta gràcia la foto de la pàgina 46 a la Història del Baix Empordà (Història de les Comarques Gironines volum IV, Diputació de Girona, 2006) d'en Pella i Forgas i quatre altres personatges de la seva època.\nPer cert, seguia havent-hi un ratpenat.\nLa imaginació vola a l'interior de l'avenc.\nNo oblideu portar frontal o llanterna. No és molt gran, però s'hi cap molt bé a dins.\nI tingueu en compte de no confondre aquest Cau de les Goges amb el de Sant Julià de Ramis, encara que les entrades de l'avenc són similars.\nEsglésia de Sant Pol de la Bisbal (també dedicada a Sant Jaume)\nPal indicador que no seguim. Anem recte -esquerra-\nAgafar camí a l'esquerra i de seguida a la dreta, paral·lel per sobre la pista\nAgafar corriol a la dreta cap amunt seguint les piles de pedres\nCau de les Goges, avenc\ncapita haddock 10/06/2014\nEp Ambotes ... al final haurem de possar-li nom al petit ratpenat ;-)\nEl guardià de les goges?\nMolt encertat aquest nom Ambotes ... son "les belles i la bestia" ... un xic peluda ;-)\nFins i tot hi heu entrat a dins? Com que anava sol, vaig pensar que no era el millor moment per entrar-hi ...\nDoncs sí, cap a dins. Però com pots veure a les fotos, si portes frontal o llanterna (i van en compte amb el cap) no hi ha problema.\nHola, ha trobat interessant aquesta ruta Gavarres: Cau de les Goges de Sant Pol de la Bisbal https://ca.wikiloc.com/rutes-senderisme/gavarres-cau-de-les-goges-de-sant-pol-de-la-bisbal-7048391 Salutacions, Wikiloc - Rutes del Món


CERDANYA SEGUEIX SENSE CASOS DE CORONAVIRUS – Pirineus TV\nCERDANYA SEGUEIX SENSE CASOS DE CORONAVIRUS\nMalgrat s'han detectat diversos contagis del coronavirus a comarques veïnes com l'Alt Urgell, els Pallars o també a Andorra, Cerdanya continua sense cap cas del covid-19. Des de l'Hospital de Cerdanya han explicat a aquest mitjà que, des de l'inici de l'episodi, s'ha fet el test del virus a sis persones que presentaven símptomes com febre o tos. Totes les proves, però, han donat negatiu.\nDe fet, amb l'arribada dijous i divendres de molts segons residents a la comarca, es temia la propagació del virus. Però, de moment, la llista de casos segueix a zero. Des de la direcció del centre van assegurar divendres que estaven preparats per atendre els malalts que poguessin necessitar hospitalització a les sis habitacions aïllades, al mateix temps que es garanteix el bon servei a la resta d'usuaris. A més, han fet esforços per dividir el personal mèdic en dos equips per evitar contagis.\nL'estat de confinament ha fet disminuir significativament l'activitat a l'hospital cerdà. Seguint les recomanacions del departament de Salut, s'han desprogramat les visites amb els especialistes i les proves no urgents. Com que la gent s'està a casa, també ha baixat el nombre d'atesos a Urgències.\nRecordem que a l'Alt Urgell s'ha detectat un cas de coronavirus, mentre que als Pallars han estat dos i a la Val d'Aran 1.


Early Bird Madarao Niigata Japó - Ofertes d'hotels amb els MILLORS DESCOMPTES EN LÍNIA\nAl visitar Niigata, vosté es sentirà com a casa a Early Bird Madarao, què li ofereix un allotjament de qualitat i un gran servei. A 10 km de l'emoció de la ciutat, aquest hotel de 2-estrelles gaudeix d'una excelent situació i permet accès a les millors atraccions de la ciutat. Amb la seva bona localització, l'hotel ofereix fàcil accès a les destinacions obligades de la ciutat.\nAmb una oferta de serveis hotelers superior i ampla gama d'entreteniment, Early Bird Madarao és compromet a que la seva estada sigui el més còmoda possible. Per a la comoditat i comfort dels seus clients, l'hotel ofereix magatzem d'equipatge, Zones públiques amb Wi-Fi, aparcament de cotxes, habitació familiar, instal.lacions de barbacoa.\n8 habitacions que es distribueixen sobre 1 plantes ofereixen una càlida i plaentera escapada i comoditats modernes com ara televisió de pantalla plana, connexió sense fils a internet (cortesia), calefacció, balcó/terrassa, cortines opaques. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Early Bird Madarao la base perfecta per a gaudir de la seva estada a Niigata.


L'hora de comptar fins a deu (Toni Padilla)\nL'hora de comptar fins a deu\nTONI PADILLA Actualitzada el 13/02/2012 00:00\n260x366 L'hora de comptar fins a deu / RAFA RIVAS / AFP L'hora de comptar fins a deu / RAFA RIVAS / AFP\nAra que el Barça pateix i es fa difícil escriure sobre l'equip, estem en un moment apassionant per fer un retrat dels models de fer del barcelonista. Des del moment en què Messi marxava cap als vestidors amb una mitja rialla sorneguera cap a l'àrbitre, el barcelonisme s'ha expressat amb tota la seva força. En les últimes hores, de fet, Guardiola ha sumat dos fracassos. Equivocar-se amb l'alineació de sortida i no aconseguir que el culer li faci cas recordant el que va dir: "Compteu fins a deu abans de criticar aquest equip". No havia passat ni un segon i el barcelonisme ja treia foc pels queixals.\nHi ha aquell barcelonista pessimista que ja dóna la Lliga per perduda. Imaginatiu de mena, sembla un descendent de Mercè Rodoreda capaç de crear en un segon tota una història plena de desgràcies. Tants mals que la Colometa de la plaça de Diamant sembla afortunada: "Mourinho també guanyarà la Champions… En Pep no renovarà… En Messi no tornarà a ser el d'abans… Amb el PP al poder ja no guanyarem res més".\nLlavors tenim el caïnita. Aquell llest per dividir i per fer mal. Aquell que just al final del partit va adoptar una expressió dolguda i seriosa i va alçar la veu per intentar captar el màxim d'atenció de la seva parròquia per defensar les seves veritats: "Jo ja ho deia", sol dir per començar. És aquell que utilitza el mot guardiolada i critica el tècnic de Santpedor per una alineació o per no voler criticar els àrbitres. "Jo ja ho deia", va dient aquest culer que ha fet de l'eterna crítica la seva posició. Hi ha culers, des de sempre, que pensen que criticant sempre i vivint eternament enfadats demostren ser més culers, i han aconseguit crear una llista de greuges contra aquest equip fins i tot durant el millor període de la història del club. Té mèrit haver-ho fet. Però pixen fora de test. Especialment des de l'impacte de les xarxes socials.\nEn tercer lloc, hi ha un nou fenomen: el jove 2.0. Una generació de culers que ha crescut veient sempre victòries i no pot ni creure's que es perdrà la Lliga. És aquell que inventa etiquetes al Twitter i grups al Facebook per deixar clar que creu en l'equip. Aquests nois no se solen portar gaire bé amb els caïnites, que solen ser d'una generació diferent.\nI després hi ha el guardià. Aquell que intenta parlar des de la serenor però s'imagina que parla des d'un púlpit. Aquell que no pot ni veure els caïnites però considera que l'actitud dels joves 2.0 positivistes és ridícula. És aquell que adora Guardiola però creu que la seva obligació és deixar ben clares les errades comeses pel club, ja sigui una alineació del Pep, que el president estigués esquiant en lloc de ser a Pamplona o que Messi no tiri bé els penals. Quan els preguntes per la seva manera de fer, aquests, tots solemnes, solen dir que ho fan "per ajudar l'equip i fer-lo millorar".\nLa derrota de Pamplona ha tret el culer que tothom porta dins. No deixo de pensar que, en el fons, la situació és prou normal. L'equip més car de tots els temps, el Madrid, pot guanyar la Lliga a un equip que encara pot guanyar cinc títols aquest any i ens ha enamorat. És normal no guanyar sempre. De fet, el que era anormal era passar-se tants anys guanyant sempre. Per això em semblen ridícules les llistes de greuges dels caïnites contra Guardiola, per això no comparteixo ni un pèl el pessimisme dels primers i considero inútils les campanyes optimistes 2.0. Perquè aquest Barça sap com treballar. I sap fer-ho tan bé que no necessita dels consells del guardià. Són benvinguts, però no fan falta. Guardiola és el primer que fa de guardià. No oblidem que va ser ell qui buscava solucions tàctiques quan l'equip guanyava i els guardians del club seien panxacontents al sofà.\nEl gran repte del barcelonisme segueix sent el mateix: saber gestionar amb calma una derrota dura per entendre que està a tocar la possibilitat de madurar com a club i seguir gaudint d'aquest equip molts anys. Només cal entendre tres coses. És impossible guanyar tots els títols, que Guardiola encerti totes les alineacions i que Messi faci gols cada dia. Si comptes fins a deu i repeteixes com si fos una oració aquestes tres raons, tot et sembla més senzill, oi?


L'economia s'alia amb Obama\nRECUPERACIÓ ALS ESTATS UNITS\nEl president augmenta la popularitat en les enquestes gràcies a la creació de nous llocs de treball\nLa recuperació econòmica dels Estats Units es consolida. El país va crear per tercer mes consecutiu més de 200.000 llocs de treball i la revifada millora les possibilitats de reelecció del president Obama.\nNÚRIA FERRAGUTCASAS WASHINGTON 10/03/2012 00:00\n260x366 AMB EL VENT A FAVOR De moment Barack Obama té l'economia de cara per guanyar suports durant la cursa electoral. El president, que ahir va visitar una planta de Rolls-Royce a Virgínia, va assegurar que l'economia "s'està enfortint" i va advocar per una indústria manufacturera "forta, exportadora i innovadora". Des del Nadal la majoria d'indicadors econòmics dels EUA són més sòlids del que s'esperava: el creixement, el consum, el nivell del mercat borsari i l'atur. / MARK WILSON / GETTY AMB EL VENT A FAVOR De moment Barack Obama té l'economia de cara per guanyar suports durant la cursa electoral. El president, que ahir va visitar una planta de Rolls-Royce a Virgínia, va assegurar que l'economia "s'està enfortint" i va advocar per una indústria manufacturera "forta, exportadora i innovadora". Des del Nadal la majoria d'indicadors econòmics dels EUA són més sòlids del que s'esperava: el creixement, el consum, el nivell del mercat borsari i l'atur. / MARK WILSON / GETTY\nA principis d'agost de l'any passat, els Estats Units van evitar la fallida a l'últim minut, van perdre la qualificació triple A pel seu crèdit, van veure rebaixada la previsió de creixement i la taxa d'atur -situada en un 9,1%- es resistia a baixar. La popularitat del president Barack Obama estava sota mínims (40%) tot i haver mort, tres mesos abans, l'arxienemic del país, Ossama bin Laden. El vent, però, bufa ara a favor del president. Aquella estampa negativa de l'economia que feia perillar la seva reelecció s'ha revertit.\nAvui gairebé la meitat dels nord-americans aproven la gestió de Barack Obama, un 35% consideren que el país va en la bona direcció (l'agost passat només ho creien un 18%) i un 48% volen que sigui reelegit en les presidencials del 6 de novembre. L'administració Obama va anunciar ahir que els Estats Units van crear més de 200.000 llocs de treball per tercer mes consecutiu. Una xifra favorable que, segons els experts, consolida la recuperació econòmica del país. Tot i així, la taxa d'atur es manté en el 8,3%.\nDes de l'inici de la recessió el 2008, els EUA han perdut 8,4 milions de llocs de treball, quatre milions sota la presidència Obama. Però la tendència va canviar a finals de 2009, i en els últims dos anys l'economia del país ha recuperat més de 3,1 milions de llocs de treball. La millora ha estat sobretot en l'últim semestre, el millor des del 2006.\nAquestes dades són una molt bona notícia per a la reelecció del president, lligada gairebé exclusivament a la millora de l'economia i de l'atur. El president, que ahir va visitar una planta de Rolls-Royce a Virgínia, va assegurar que l'economia "s'està enfortint" i va advocar per una indústria manufacturera "forta, exportadora i innovadora".\nDes del Nadal, la majoria d'indicadors econòmics dels Estats Units són més sòlids del que s'esperava: el creixement, el consum, el nivell del mercat borsari i la taxa d'ocupació. A més, l'amenaça de crisi a l'eurozona s'ha reduït després de l'últim acord aconseguit amb Grècia.\nUn atur baix, clau de la reelecció\nDes de la Gran Depressió dels anys 30, cap president ha estat reelegit amb un atur superior al 7,2%. És molt difícil que Obama aconsegueixi aquesta xifra en el seu mandat, però sí que podrà presumir que la desocupació ha disminuït durant els dotze mesos previs a l'elecció. Aquesta arma la van fer servir els presidents Dwight Eisenhower el 1956, Ronald Reagan el 1984 i George W. Bush el 2004. Per contra, Jimmy Carter el 1980 i George Bush pare el 1992 no van tenir la mateixa sort.\nEl professor de la Universitat de Yale Ray Fair va introduir el 1978 un model que reforçava la tesi que els ciutadans decideixen el vot influenciats pels canvis en l'economia en els mesos previs a les eleccions. En aquests moments el seu estudi, que té en compte les variables actuals, preveu un empat tècnic en les eleccions del novembre. "Ara per ara sembla que l'economia anirà bé però no fantàsticament bé, cosa que significa una elecció renyida, que no permet anticipar guanyador".


NDP CREA, la nova iniciativa musical inclusiva de les escoles de la Vall del Tenes - Puntvalles\n10 Setembre 2021 Redacció: Puntvallès\nImatges: Ajuntament de Bigues i Riells del Fai\nCREA és un projecte innovador que s'introduirà a les nou escoles dels quatre municipis que formen part de la Mancomunitat de la Vall del Tenes, entre les quals hi ha les escoles El Colomer i El Turó.\nLa incitativa s'emmarca en la línia de treball Educació 360º, que busca l'equitat, la inclusió i la igualtat d'oportunitats educatives per a tot l'alumnat, en aquest cas, a través de l'accés universal a l'educació musical.\nCREA introdueix la pràctica dels instruments musicals a l'escola amb la finalitat que els infants visquin una experiència educativa inclusiva i, al mateix temps, connecta els aprenentatges lectius i no lectius i els diferents agents educatius del territori, amb la idea de crear vincles comunitaris.\nJoan Galiano, vicepresident de la Mancomunitat de la Vall del Tenes, s'ha mostrat satisfet amb la proposta: "Aquest projecte reforça l'aposta per la cultura en la formació infantil i col·loca, un cop més, el municipi i la mancomunitat al capdavant del suport acadèmic per a la població de la Vall del Tenes".\nGaliano també ha volgut agrair la implicació dels centres educatius i del Departament d'Ensenyament per la bona acollida del projecte i les facilitats per incorporar la proposta.\n23 Setembre Cultura\nGerard Borrell representarà el cómic show THE BIG BANG TONTERY a la Factoria Cultural de Terrassa


Optimus - Trucada i senyalització\nSistema SMC - Trucada i senyalització\nLlum de passadís de 2 camps amb LEDs vermell i verd\nLlum de senyalització de l'estat de les trucades i presències a l'habitació, per a la seva instal·lació al passadís del centre assistencial. Segons la combinació de zones enceses, dels colors...\nMecanisme caixa universal-sense marc-amb polsador de trucada, presència i connexió comandament\nMecanisme d'habitació per a muntatge encastat. Disposa de tecla per trucada, tecla per presència i indicadors lluminosos de trucada en curs i presència activa. Amb connector USB tipus B per a connexió de comandament de llit...\nComandament de llit amb polsador de trucada i polsadors per a control de llums (per U-PT)\nComandament de llit amb pulsador de trucada i pulsadors addicionals per control de llums mitjaçant telerruptors. Disposa de 1,9 m de cable i connector USB tipus B...\nMecanisme caixa universal-sense marc-amb polsador de trucada i presència i tirador\nMecanisme d'habitació per a muntatge encastat. Disposa de tecla per trucada, tecla per presència i indicadors lluminosos de trucada en curs i presència activa. Incorpora tirador per generació de trucada d'emergència...\nMecanisme caixa universal-sense marc-amb polsador de trucada per tirador, IP65\nMecanisme de trucada de muntatge encastat a caixa universal (estàndard o per envans falsa). Permet realitzar trucada de bany des del tirador i està preparat per instal lació en ambients humits...\nPolsador de trucada i de presència, amb connector per a comandament de llit\nMecanisme d'habitació de muntatge encastat. Permet realitzar trucada de pacient, presència d'infermera i trucada d'emergència. Disposa de polsadors de presència i de trucada...\nComandament de llit amb polsador de trucada i polsadors per a control de llums\nComandament de mà per al pacient, amb polsador de trucada, led de tranquilització i dos polsadors per a l'activació de llums (mitjançant telerruptors de 24 V CC). Inclou cable de 1,9 m i connector RJ45...\nComandament de mà per al pacient, amb polsador de trucada i led de tranquilització. Inclou cable de 1,9 mi connector RJ45, per a la seva connexió al mòdul PT-1CF i els terminals...\nPolsador de trucada (tecla i tirador) especial per a banys\nMecanisme d'habitació de muntatge encastat. Permet realitzar trucada de bany (s'activa des del polsador o des del tirador) i presència d'infermera. Disposa de polsadors de presència i de trucada...\nPolsador placa metàl·lica format universal\nMecanisme d'habitació totalment metàl·lic, per a muntatge encastat en caixa universal. Disposa d'un pulsador i de dos indicadors lluminosos...


\tNU'EST SOBRE KCON, FANS I EL FUTUR - K-POP\nNU'EST sobre KCON, Fans i el futur\n'Els nostres seguidors ens han guiat fins aquí'.\nQuan el sol es pon sobre una pintoresca vista de la ciutat de Nova York, el cel es veu tacat amb diverses tonalitats de vermell, porpra i groc. Els gratacels brillants s’enganxen als darrers raigs de la llum del sol, parpellegen els fanals de tons grocs i el riu Hudson s’omple de vida.\nAquest és el teló de fons de la primera actuació de NU'EST a KCON New York, un duet dels membres Minhyun i Baekho de 'Lost Stars' de la pel·lícula Tornar a començar . És una opció adequada per al grup tenint en compte que, igual que els protagonistes de la pel·lícula, la passió de NU'EST per la música també els ha creat un nou començament.\nFa dos anys, JR, Ren, Baekho i Minhyun es van empassar les llàgrimes i el seu orgull mentre es posaven a l’escenari davant de companys i aprenents amb els ulls oberts per provar el programa de música de supervivència. produeix 101 . Va ser un moviment que va impactar el món; produeix 101 normalment recluta persones en pràctiques d’empreses que encara no han debutat, no de grups veterans d’ídols que havien debutat cinc anys abans. Amb la dissolució que apareix al capdavant, NU'EST va admetre que no estaven preparats per deixar escapar els seus somnis entre els dits, i que produeix 101 va ser la seva última esperança.\nRelacionat | Holanda és el futur del K-Pop\nMentre tot el grup va arribar a la final, només Minhyun va ser seleccionat per formar part del supergrup Wanna One del programa. Com a resultat, els membres restants de NU'EST van formar la subunitat NU'EST W, una forma reduïda de 'NU'EST Wait', i van començar a publicar àlbums que esborrarien els 10 primers llocs de la llista Billboard World Albums. Cinc anys després del seu debut el 2012, finalment es va reconèixer la tenacitat i el talent de NU'EST.\nAvança cap al present i els cinc membres de NU'EST - Baekho, JR, Ren, Aron i Minhyun - flueixen sense esforç a través d'una llista fixa de senzills eliminatoris mentre encapçalen la primera nit de KCON Nova York al Madison Square Garden, aconseguint un somni que una vegada va semblar fantasia.\n'NU'EST també era com estrelles perdudes', va dir Minhyun reflexiona durant el concert, 'i els nostres seguidors ens han guiat fins aquí'.\nVestit amb conjunts de color blau intens i sabates negres polit, NU'EST té una qualitat sofisticada i real. Tot i que es posen a les cadires i comença l’entrevista, les seves personalitats s’enfonsen, com fa el rotllo corporal que fa Ren quan explica que el següent concepte que vol provar NU’EST és: “sexy”. Immediatament es disculpa i fa una reverència, però Baekho i Aron ja riuen, mentre que Minhyun i JR comparteixen una mirada amorosa i exasperada.\n'Crec que encara estem debatent intensament sobre què hem de fer després. Encara no hi ha plans, però en parlem entre nosaltres ”, diu Aron. Assenyala Baekho. 'Ell fa moltes de les nostres cançons, però a hores d'ara tenim una gira per venir, de manera que estem més centrats en això'.\nActualment, el grup està en la seva primera gira en sis anys, amb diverses parades a tot Àsia, incloent Seül, Hong Kong, Jakarta, Singapur i Taipei. Minhyun qualifica els concerts de Seül d ''una experiència molt memorable' i explica: 'Com que va ser la nostra primera gira a Corea i van aparèixer molts fans, ens va deixar una profunda impressió'.\nRelacionat | BHG Les 20 millors cançons de K-Pop del 2018\nTot i que no hi ha plans confirmats, les dates de la gira nord-americana també estan en la ment del grup. 'Si l'oportunitat es presenta òbviament sí, ens encantaria venir als Estats Units', respon Aron.\nDarrer àlbum de NU'EST, Feliços per sempre , és el primer equip complet en més de dos anys. Els cinc membres de NU'EST tenen una història d'escriptura i composició musical i Feliços per sempre no és una excepció; l'àlbum està escrit i compost gairebé completament per Baekho i JR, el single en solitari de Bar Minhyun ' Univers . '\nLlavors, de quina cançó estan més orgullosos? 'És difícil triar-ne un', explica JR. 'Totes les cançons que hem escrit directament tenen un significat més profund per a nosaltres perquè les hem escrit. És una mica diferent de com els altres percebran la cançó i de com la veurem. Tanmateix, esmenta que se sent orgullós que els fans gaudeixin de les cançons que escriu.\nEn sortir, Feliços per sempre va arribar directament al número vuit del Billboard World Albums Chart i, amb més de 250.000 àlbums venuts només a Corea, NU'EST va aconseguir la seva primera victòria amb el senzill ' Bet Bet 'al programa musical Show Champion set anys després del seu debut.\nRelacionat | ATEEZ a Tour Life, Getting Along i escoltant els seus fans\n'Tot i que va trigar força temps a aconseguir aquest primer lloc, pensem que aquell temps és molt preciós per a nosaltres perquè va ser el temps que vam passar amb els nostres fans', explica JR. 'És el moment en què hem crescut i hem guanyat aquest primer lloc, de manera que compartim aquest moment i aquest viatge amb els nostres fans. Gràcies als nostres fans, avui som el primer lloc i aquí, de manera que només volem agafar aquest amor i tornar-los-los. Estem molt agraïts ”.\nDes de la seva primera victòria com a NU'EST W, el grup ha mantingut la tradició de publicar un vídeo de coreografia després de cada victòria amb vestits divertits, però sovint horribles (vegeu Aron com a 'The Gronch' a ' Ajuda'm 'i JR com a Dobby a' Bet Bet ').\nQuan se’ls pregunta si tenen alguna idea de vestuari per a la seva pròxima victòria, Baekho s’amaga. 'En tinc un!' Ell revela. 'Un retrocés quan vam debutar per primera vegada! Vull fer un cosplay d'això '. Això, per descomptat, com a referència als uniformes escolars, els cabells punxeguts i les sabates de colors brillants que portaven al seu senzill de debut. Cara . ' Tot i que Aron i Ren fingeixen interès, JR té un aspecte positivament desconcertant.\nMentre els membres es preparen per a la seva actuació a KCON, esmenten que han estat escoltant a tots els artistes de la formació. Segons Ren, hi ha un artista amb el qual estaria interessat en col·laborar en el futur. 'Ja hem col·laborat amb disset abans', reflexiona, fent referència al seu single ' Cel . ' 'Si apareix l'oportunitat, ens agradaria tornar a col·laborar'.\nMentre NU'EST transmet una nova fulla d'èxit, prosperitat i reconeixement, els cinc membres encara mantenen una mirada humil i fonamentada al camí que tenen al davant.\n'Realment no tenim un somni gran ni grandiós [per al futur], es tracta més de prendre el moment tal com és', diu JR mentre contempla cadascun dels seus membres, que s'acosten tots més a prop per escoltar els seus pensaments. 'Espero que tots puguem, com cinc i com un, continuar creixent i promovent junts. Aquest és el meu somni.\nFoto cedida per Pledis Entertainment\ncom va morir jennifer syme?


Recullen signatures per preservar el Xalet Mercedes | betevé\nRecullen signatures per preservar el Xalet Mercedes\nDes del 2012 s'hi fa un projecte de masoveria urbana, que ha desenvolupat diferents iniciatives a la ciutat\nRedacció | Divendres, 30 de Jun del 2017, a les 13.56\nLa finca Xalet Mercedes està situada a Can Baró, al districte d’Horta Guinardó, i des de fa cinc anys hi viuen un grup de persones que formen part de la MULA, Masoveria Urbana per la Llar Alternativa. El contracte està a punt d’expirar i asseguren que el propietari vol enderrocar l’immoble i construir-hi vuit habitatges. Diversos veïns del barri donen suport al col·lectiu.\nLa MULA és una xarxa de persones que duen a terme projectes de masoveria urbana a la ciutat. Això vol dir que, a canvi de viure en aquest espai, rehabilitar-lo i ajudar en el seu manteniment, impulsen iniciatives al barri i a la ciutat (per exemple dinamitzen un hort urbà). Aquest és l’acord al qual van arribar amb la propietària el 2012. Durant tot aquest temps, el col·lectiu ha rehabilitat la finca (asseguren que estava semiabandonada) i han realitzat diverses accions amb els veïns del barri. Al llarg dels anys s’han assabentat, però, que la finca havia acumulat molts deutes (de la propietària anterior) que no podien assumir (pugen fins als 500.000 euros). Per tot plegat, el Xalet Mercedes va sortir a subhasta pública, però com a conseqüència d’aquests deutes, ningú no el va voler adquirir. Ara, segons apunta el col·lectiu, els propietaris actuals volen enderrocar la finca i construir-hi vuit pisos. El proper 5 de juliol expira el contracte i, per tant, hauran d’entregar les claus.\nEn una entrevista a ‘El matí de Barcelona’, de betevé 91.0 fm, la Marta Selva, veïna de Can Baró, ha explicat que el projecte té el suport d’una part dels veïns de la zona i demanen a l’Ajuntament que actuï com a interlocutor amb la propietat per evitar l’enderrocament de la finca. Creu que és important preservar projectes com aquest a Barcelona, ja que ajuden a dinamitzar el teixit social. El Nico, un dels joves que actualment viu al Xalet Mercedes, diu que no volen que la propietat desaparegui del barri, ja que forma part del patrimoni històric. Per tot plegat han iniciat una recollida de signatures (també a la plataforma Change.org) per demanar que es freni el possible enderroc.\nRecupera aquí tota l’entrevista:\n— patrimoni històric\nDebat entre les famílies al voltant de les PCR als centres escolars\nProtesta a Sant Jaume de la Coordinadora de Residències 5+1 per reclamar un canvi del model\nEntra en vigor la prohibició de fer reunions socials de més de sis persones a Catalunya


Treballadores de les llars d'infants municipals de Tarragona en peu de guerra\nImatge d'arxiu d'una de les 9 llars d'infants municipals de la ciutat de Tarragona.\nExpressen preocupació pel retorn a les aules i lamenten la «poca visió pedagògica» de la mesura\nActualitzada 26/05/2020 a les 19:17\nEls sindicats de les llars d'infants no volen reobrir al juny, com es preveu en territoris en fase 2, i expressen preocupació pel retorn a les aules dels més petits. En un comunicat, el Comitè Intercentres denuncia la «impossibilitat» de mantenir la distància de seguretat d'1,5 metres entre personal i infants o entre els mateixos nens i expressa el desacord pel traspàs a cada centre de la «responsabilitat» de l'organització i les mesures sanitàries. D'altra banda, lamenten que no es doni resposta a les «nombroses peticions» que fan com ara disposar de mascaretes d'alta protecció tenint en compte que els infants no poden dur-ne i poden ser portadors del virus.\n«Aquesta crisi no l'hem d'assumir exclusivament des de les escoles amb l'obertura de les llars d'infants per justificar unes mesures de conciliació insuficients», recull el comunicat fet públic.\nA banda, asseguren que la mesura de fer tornar als infants a les llars al juny després que hagin conviscut «exclusivament» amb la família els darrers mesos té «poca visió pedagògica», ja que «hauran de superar un període d'adaptació, sabent que la seva estada a l'escola finirà el 30 de juny».\nEls sindicats insisteixen en la «conveniència» de situar l'obertura de les llars al proper mes de setembre per dedicar el que queda de curs a la planificació i organització dels nous espais i materials, així com a l'adequació de les activitats educatives.\nTambé de cara al setembre, apunten que l'ocupació d'espais alternatius com ara biblioteques o casals per garantir les noves ràtios és «impensable» en l'etapa de 0-3.\nSegons exposen els sindicats, ja van traslladar aquests arguments al conseller Josep Bargalló en una reunió mantinguda el passat 19 de maig sobre el procés de desescalada. «Vam ser contundents amb els arguments i vam demanar al màxim representant del Departament, negociació i diàleg», assenyalen.\nAmb tot, creuen que ha quedat «clara» la «manca de voluntat» d'escoltar les seves propostes i suggereixen que ha tingut més pes «la pressió de les organitzacions patronals de les llars d'infants privades i els interessos d'algunes de les empreses que gestionen el 0-3 en l'àmbit municipal».\nUGT exigeix un document «únic»\nD'altra banda, la UGT, que considera «precipitada» la decisió de reobrir les escoles bressol, lamenta que la instrucció publicada per la Generalitat deixa a decisió de cada administració local, centre privat o escola d'àmbit autonòmic quines mesures vol prendre en matèria de seguretat i salut. Per això ha exigit un document «únic» per a tot el territori i que se'n garanteixi el compliment.\n#1 Lidia Zabalia\nLes escoles bressol no.estan preparades per obrir ara el juny. Ara tindriam que treballa i pensar per pogué obrir l'escola al setembre i pogué fer una bona feina.\nI pogué traballa amb una tranquil·litat.\nComenta el contingut : Els sindicats de les llars d'infants rebutgen reobrir al juny


Ajuntament de Vilassar de Dalt/El Ple aprova les propostes del Consell d'Infants\nData i hora oficials: 06/05/2021 12:36\nÚltima revisió 30-03-2021 12:01\nLa Noa Pujol i l'Ivo Feliu, com a representants del Consell d'Infants, van portar al Ple dues propostes enfocades a fer de Vilassar un poble més sostenible, segur i agradable, que es van aprovar per unanimitat.\nEl Ple del mes de març va comptar amb la presència de dos representants del Consell d'Infants de Vilassar de Dalt, la Noa Pujol i l'Ivo Feliu, que van traslladar al plenari les dues propostes que han estat treballant durant aquest curs: la primera és la de penjar pel poble cartells de motivació i sensibilització que recordin a les persones fer accions per promoure una bona convivència i uns bons comportaments entre la ciutadania; i la segona, està enfocada a una ocupació de la via pública segura i qualitativa, com per exemple pintar jocs a terra perquè els nens i nenes que hi passin puguin jugar al carrer. Proposen fer-ho en espais on normalment cal esperar com l'entrada d'un espai comercial o del CAP.\nTotes dues propostes es van aprovar per unanimitat de tots els grups.\nPle consell d'Infants\nPla d'Infància i Adolescència 2018-2021


CRIDA A PARTICIPAR A LES V JORNADES D'ESTUDIS COMARCALS - Pirineus TV\nMaig 5, 2022 - 08:13\nL'Arxiu Comarcal de Cerdanya i el Grup de Recerca han convocat la cinquena edició de les Jornades d'Estudis Comarcals, que es celebraran el 15 d'octubre al Museu Cerdà de Puigcerdà. Es tracta d'unes jornades de periodicitat biennal que pretenen fomentar la recerca científica creant un espai de trobada i intercanvi per a totes aquelles persones que fan investigació sobre la comarca.\nAixí, doncs, els seus organitzadors fan una crida a la participació a través de la presentació de comunicacions que poden ser de qualsevol temàtica.\nPer participar a les jornades cal enviar un resum del treball de recerca abans del dia 15 de setembre de 2022 a l’adreça grup@recercacerdanya.org. Els resums han de tenir una extensió aproximada d’entre 500 i 1000 caràcters.\nLes comunicacions es presentaran en blocs segons l’àmbit científic. Les intervencions tindran una durada d’entre 10 i 15 minuts i es reservarà un espai de temps per al debat al final de cada bloc.\nL’èxit d’assistència de les quatre darreres edicions, amb una vuitantena de persones en cada ocasió, indica que la recerca sobre Cerdanya és ben viva i que els investigadors aprofiten l’existència d’aquesta plataforma per a la difusió dels seus treballs.\nA més, el contingut de les jornades es podrà veure després en línia.\nPosteriorment els investigadors hauran d'enviar el seu article que serà publicat l'any vinent al cinquè número de la revista ERA.\nDurant la clausura de les Jornades es lliurarà el Premi Josep Egozcue honorífic a Oriol Mercadal.